title: আরব বিদ্রোহ

text: ১৯১৮ সালের বসন্তে অপারেশন হেজহক হেজাজ রেলওয়ে ধংসের জন্য পরিচালিত হয়। মে মাসে রেলপথের ২৫টি সেতু ধ্বংস করা হয়। ১১ মে আরবরা জেরদুন অধিকার করে ও ১৪০ জনকে বন্দী করে। পাঁচ সপ্তাহ পর ২৪ জুলাই মেজর আর. ভি. বাক্সটনের অধীন ইমপেরিয়াল ক্যামেল কর্পস ব্রিগেডের নস. ৫ ও ৭ কোম্পানি মুদাওয়ারা স্টেশন আক্রমণের জন্য সুয়েজ খাল থেকে আকাবার উদ্দেশ্যে যাত্রা করে। ইমপেরিয়াল ক্যামেল কর্পস ১৯১৮ এর ৮ আগস্টে এখানে একটি সফল হামলা পরিচালনা করে। তারা ১২০ জনকে বন্দী ও দুটি কামান লাভ করে সেসাথে ১৭ জন হতাহত হয়। বাক্সটনের দুই কোম্পানি ইমপেরিয়াল ক্যামেল কর্পস আম্মানের দিকে যাত্রা করে। তাদের উদ্দেশ্য ছিল মূল সেতু ধ্বংস করে দেয়া। শহর থেকে দূরে তারা বিমান হামলার শিকার হয়। মিত্রশক্তির চূড়ান্ত আক্রমণের জন্য এলেনবি আমি ফয়সাল ও তার আরব উত্তরাঞ্চল বাহিনীকে তুর্কি বাহিনীগুলোকে পূর্ব দিক থেকে আক্রমণের জন্য বলেন। এই উদ্দেশ্য ছিল লেভান্টে অবস্থানরত তুর্কি কমান্ডারদেরকে নিজেদের নিরাপত্তার ব্যাপারে সন্দিহান করে তোলা। এখানে আমির ফয়সালের বাহিনীতে রুয়াল্লা, বনি সাখর, আজিয়াল ও হাওয়িতাত গোত্রের সদস্যরা ছিল। পাশাপাশি ফয়সালের সাথে গুর্খা সৈনিক, ব্রিটিশ সাজোয়া যান, মিশরীয় ক্যামেল কর্পস, ক্যাপ্টেন পিসানির অধীন আলজেরিয়ান গোলন্দাজ সৈনিক ও ব্রিটিশ রাজকীয় বিমানবাহিনীর সাহায্য ছিল।


title: আরব বিদ্রোহ

text: ১৯১৮ তে আরব অশ্বারোহীদের শক্তিবৃদ্ধি পায় এবং এসময় জয় হাতের নাগালে বলে মনে হচ্ছিল। এসময় তারা এলেনবির সেনাবাহিনীকে উসমানীয় সেনাদের অবস্থান সংক্রান্ত গোয়েন্দা তথ্য দিতেও সক্ষম ছিল। তারা উসমানীয় সরবরাহ ব্যবস্থা, ছোট ঘাঁটি ও রেলপথ ধ্বংস করে। ২৭ সেপ্টেম্বর উসমানীয়, অস্ট্রিয়ান ও জার্মান সৈনিকরা মেজেরিব থেকে পিছু হটার সময় তাফাসের নিকট একটি যুদ্ধে আরবরা বড় বিজয় অর্জন করে। এসময় কথিত তাফাস গণহত্যা সংঘটিত হয়। লরেন্স তার ভাইকে লেখা এক চিঠিতে দাবি করেন যে এসময় “বন্দী না রাখা”র আদেশ দেয়া হয়েছিল। তাফাস গ্রামে উসমানীয়দের গণহত্যার বদলা হিসেবে এই আদেশ দেয়া হয়। এখানে মোট ২৫০ জন জার্মান ও অস্ট্রিয়ান যুদ্ধবন্দী ও অগণিত তুর্কিদের গুলি করে হত্যা করা হয়। পরবর্তীতে লরেন্স তার “সেভেন পিলার্স অব উইজডম” বইয়ে তাফাসের ঘটনার উল্লেখ করেন। এসব যুদ্ধের অন্যতম মেগিড্ডোর যুদ্ধে এলেনবি সাফল্য লাভ করেন। ১৯১৮ এর সেপ্টেম্বর ও অক্টোবরের দিকে উসমানীয় সৈনিকরা পিছু হটতে ও ব্রিটিশদের কাছে আত্মসমর্পণ করতে থাকে। ১৯১৮ এর ২৭ সেপ্টেম্বর লরেন্সের অধীন অনিয়মিত বাহিনী দেরা দখল করে। উসমানীয় বাহিনী ১০ দিনের মধ্যেই পরাজিত হয়। এলেনবি জয়ের জন্য ফয়সালের ভূমিকার প্রশংসা করে বার্তা পাঠান।


title: আরব বিদ্রোহ

text: ১৯১৮ এর ৩০ সেপ্টেম্বর দামেস্ক পৌছানো প্রথম আরব বিদ্রোহী বাহিনী হল শরিফ নাসেরের হাশেমি উষ্ট্রারোহী বাহিনী ও নুরি শালানের অধীন রুয়াল্লা গোত্রের অশ্বারোহী বাহিনী। এসব সৈনিকরা শহরের বাইরে ফয়সালের আগমনের অপেক্ষা করছিল। অল্প কয়েকজনের একটি দলকে শহরের ভেতর প্রেরণ করা হয় এবং তারা দেখতে পায় যে শহরের আরব জাতীয়তাবাদী অধিবাসীরা আরব বিদ্রোহের পতাকা উত্তোলন করেছে। এরপর সেদিন অস্ট্রেলিয়ান লাইট হর্স সৈনিকরা দামেস্কে প্রবেশ করে। আউদা আবু তায়ি, লরেন্স ও আরব সৈনিকরা পরের দিন ১ অক্টোবর শহরে প্রবেশ করেন। যুদ্ধের শেষে ইজিপশিয়ান এক্সপিডিশনারি ফোর্স ফিলিস্তিন, ট্রান্সজর্ডান, লেবানন, আরব উপদ্বীপের বিরাট এলাকা ও দক্ষিণ সিরিয়া অবরোধ করে। সাম্রাজ্য থেকে বিচ্ছিন্ন হয়ে গেলেও ১৯১৯ এর জানুয়ারি পর্যন্ত মদীনা আত্মসমর্পণ করেনি।


title: আরব বিদ্রোহ

text: উসমানীয়দের বিরুদ্ধে বিদ্রোহ করলে আরবদের স্বাধীনতাকে সমর্থন করা হবে – এই মর্মে যুক্তরাজ্য হুসাইন-ম্যাকমোহন চুক্তিতে রাজি হয়েছিল। চুক্তির বিষয়ে উভয়পক্ষের নিজস্ব অভিমত ছিল। যুক্তরাজ্য ও ফ্রান্স মূল চুক্তি পরিত্যাগ করে এবং অত্র এলাকাকে ১৯১৬ সালের সাইকস-পিকট চুক্তি মোতাবেক বিভক্ত করার পরিকল্পনা করে। আরবদের কাছে এটি অসন্তোষজনক ছিল। ১৯১৭ সালের বেলফোর ঘোষণা আরো সন্দেহের সৃষ্টি করে। এই ঘোষণায় ইহুদিদের জন্য ফিলিস্তিনে রাষ্ট্র ঘোষণার কথা বলা হয়। আরবের পশ্চিম অংশের হেজাজ অঞ্চল হুসাইন বিন আলীর নেতৃত্বে একটি স্বাধীন রাষ্ট্রে পরিণত হয় এবং ১৯২৫ সাল পর্যন্ত স্বাধীনতা বজায় রাখে। এরপর ব্রিটিশরা তাদের সমর্থন সৌদ পরিবারের দিকে ঘুরিয়ে নেয়। সৌদিরা হেজাজ দখল করে নেয়।


title: .ইসি

text: .ইসি ইকুয়েডরের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .ইসি

text: নিবন্ধন সরাসরি দ্বিতীয় স্তরে গ্রহণ করা হয়, বা দ্বিতীয় স্তরের অধীন তৃতীয় স্তরে:


title: কোডিট

text: বৃক্ষের ক্ষয়কে শ্রেণীতে বিভক্তকরণ বা কোডিট () হল ডাঃ আলেক্স শিগোর তৈরিকৃত একটা ধারণা যা বছরের পর বছর বৃক্ষের ক্ষয়ের নকশা অধ্যয়নে অর্জিত হয়েছে। ১৯৭০ দশকের শেষের দিকে, সূচনালগ্নে যদিও ধারণাটি নানান বিতর্কের জন্ম দেয়, তথাপি বর্তমানে এটি সর্বত্র ব্যাপকভাবে সমাদৃত। আর্বরিকালচারের অনেক পাঠ্য বইয়ে আজকাল এই ধারণাটির উপস্থিতি লক্ষ্য করা যায়।


title: কোডিট

text: জড় বস্তু থেকে জীবন্ত বস্তুর জন্ম হতে পারে- অজীবজনি নামক এই তত্ত্বের সাথে সঙ্গতি রেখে একসময় বিজ্ঞানীরা প্রথাগতভাবে বিশ্বাস করতেন যে, বৃক্ষের অবক্ষয়ের কারণেই ছত্রাকের বিকাশ ঘটে। কিন্তু জার্ম তত্ত্বের আবির্ভাবের ফলে ২০ শতকে জার্মান বনবিদ রবার্ট হার্টিগ পূর্বতন ধারণার সম্পূর্ণ বিপরীতের মতবাদ দিলেন এবং বৃক্ষের অবক্ষয়ের একটি নতুন মডেল প্রনয়ণ করলেনঃ বৃক্ষ যখন আঘাত পায়, সেই ক্ষততে ছত্রাক সংক্রমণ করে, আর এর ফলেই কাঠের ক্ষয় হয়। সময়ের সাথে সাথে, শাইগো এবং আরোও অনেকের গবেষণা এই তত্ত্বকে প্রসারিত করে এবং জন্ম দেয় বৃক্ষ অবক্ষয়ের আধুনিক ধারণা। এই ধারণা মতে, বৃক্ষের মাঝে কোনো ধরণের ক্ষত নানা রকম কাষ্ঠ অবক্ষয়ি জীবের প্রবেশের পথ করে দেয়। তাছাড়াও, এই প্রসারিত ধারনাটি অবক্ষয় ও সংক্রমণের প্রতি শারীরিক ও রাসায়নিক পরিবর্তনের মাধ্যমে বৃক্ষের সাড়া প্রদানের বিষয়টিও বিবেচনায় আনে যেখানে বৃক্ষের ক্ষতিগ্রস্থ কলা অন্যান্য সুস্থ কলার সাথে দেয়াল তুলে দিয়ে বা প্রকোষ্ঠ তৈরি করে আলাদা হয়ে যায়।


title: কোডিট

text: কোডিট অনুসারে, যখন কোনো বৃক্ষ আঘাতপ্রাপ্ত হয় তখন এর কোষগুলো গাছের অন্যান্য অংশে ক্ষত ও রোগ ছড়ানো রোধে বা এই ছড়ানোর গতি মন্থর করতে ঐ ক্ষতস্থানকে ঘিরে “দেয়াল” তৈরীর উদ্দেশ্যে পরিবর্তনের মধ্য দিয়ে যায়।


title: কোডিট

text: কেমন করে বৃক্ষ অবক্ষয়ের প্রতি সাড়া প্রদান করে তা জানার সাথে সাথে কোডিট এর জ্ঞান নানা কাজে প্রয়োগ করা যায়। উদাহরণস্বরূপ, ক্ষতিগ্রস্ত বা অবক্ষয়ি বৃক্ষের দ্বারা জানমালের উপর কেমন বিপদের ঝুঁকি রয়েছে তা বিশ্লেষণের জন্য প্রায়শঃ বাগানবিদদের তলব করা হয়। ক্ষত কেমন করে ছড়াবে সেটা জানা থাকলে, এ ধরণের ঝুঁকিপ্রবণ বৃক্ষ বিশ্লেষণ আরোও সঠিক হতে পারে যা অপ্রয়োজনীয় বৃক্ষনিধন, সম্পত্তিহানি, বা অনাহুত আঘাত থেকে বিরত রাখবে।


title: .ইএস

text: .ইএস স্পেনের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইনফরমেশন সেন্টার অফ স্পেন এটি নিয়ন্ত্রন করে থাকে। দ্বিতীয় স্তরে বা দ্বিতীয় স্তরের অধীনে তৃতীয় স্তরে নিবন্ধনের জন্য আবেদন করা যায়। কিছু কিছু তৃতীয় স্তরের ডোমেইন নাম সংরক্ষিত। ২০০৫ সালের পর থেকে .ইএস এর অধীনে সাড়া বিশ্ব থেকেই আবেদন গ্রহণ করা হয়।


title: .ইএস

text: কিছু দ্বিতীয় ম্তরের ডোমেইন:


title: .ডিএম

text: .ডিএম ডোমিনিকার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। দ্বিতীয় স্তরে .ডিএম এর অধীন নিবন্ধন স্বয়ংক্রিয়ভাবে তৃতীয় স্তরে বিভিন্ন ডোমেইন যেমন, .com.dm, .net.dm ও .org.dm এর আওতাভুক্ত। যে কেউ এই নামগুলো থেকে নিবন্ধনের জন্য আবেদন করতে পারে। কিন্তু খুব বেশি ব্যবহার দেখা যায় না। ডোমেইন হ্যাকেও .ডিএম ব্যবহৃত হয় যেমন, play.dm।


title: .ডিজেড

text: .ডিজেড আলজেরিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নেটওয়ার্ক ইন্টারনেট সেন্টার.ডিজেড এটি নিয়ন্ত্রন করে থাকে। ডোমেইন নামের জন্য আবেদন করতে হলে আলজেরিয়ায় অবশ্যই কোন ব্যবসা প্রতিষ্ঠান থাকতে হবে ও নামের জন্য তিন বা তার অধিক অক্ষরে আবেদন করা যাবে। বর্তমানে ডোমেইন নাম নিবন্ধনের জন্য বছরে ১০০০ (১৪ ইউএসডি) আলজেরিয়ান দিনার করে দিতে হয়। ডিজেড নামটি এসেছে আলজেরিয়ার স্থানীয় নাম ডিজায়ের (Dzayer) থেকে।আলজেরিয়ার স্থানীয় ভাষার অক্ষরে একটি দ্বিতীয় টপ-লেভেল ডোমেইন রয়েছে: الجزائر


title: মনরোভিয়া

text: মনরোভিয়া পশ্চিম আফ্রিকার দেশ লাইবেরিয়ার রাজধানী। শহরটি আটলান্টিক উপকূলের কেপ মেসুরাডোতে অবস্থিত। মনোরভিয়া সিটি কর্পোরেশন গ্রেট মনোরভিয়া জেলার প্রশাসন দ্বারা নিয়ন্ত্রিত হয় হয়। ২০০৮ সালে এই শহরের জনসংখ্যা ছিল ৯৭০,৮২৪ জন যা লাইবেরিয়ার মোট জনসংখ্যার ২৯% এবং এটি লাইবেরিয়ার সবচেয়ে জনবহুল শহর। মনরোভিয়া হল লাইবেরিয়ার সাংস্কৃতিক, রাজনৈতিক ও অর্থনৈতিক ব্যাবস্থার কেন্দ্রবিন্দু।


title: মনরোভিয়া

text: ১৮২২ সালে প্রতিষ্ঠিত মনোরভিয়ার নামকরণ করা হয় যুক্তরাষ্ট্রের রাষ্ট্রপতি জেমস মনেরোর নামানুসারে। ওয়াশিংটন ডিসির সাথে এটিও একটি জাতীয় রাজধানী যা যুক্তরাষ্ট্রের রাষ্ট্রপতির নামানুসারে নামকরণ করা হয়। ফ্রিটাউন ও সিয়েরালিওনের ৩০ বছর পর মনরোভিয়া প্রতিষ্ঠিত হয় যা আফ্রিকার কালো আমেরিকানদের স্থায়ী বসতি হিসেবে পরিচিত। এই শহরের অর্থনৈতিক বিষয়াদি হার্বার ও সরকারি অফিস কর্তৃক নিয়ন্ত্রিত হয়। মনরোভিয়ার হার্বার দ্বিতীয় বিশ্বযুদ্ধের সময় মার্কিন বাহিনী দ্বারা ব্যবহৃত হয়েছিল। এই হার্বারটিতে বিভিন্ন ধরনের ভেসেল মেরামত করার সুবিধাও রয়েছে।


title: মনরোভিয়া

text: মনরোভিয়া সিটি কর্পোরেশন শহরের সমস্ত কার্যক্রম নিয়ন্ত্রন করে থাকে।


title: মনরোভিয়া

text: সাবেক মেয়র:


title: শেখ কামাল আন্তর্জাতিক ক্রিকেট স্টেডিয়াম, কক্সবাজার

text: শেখ কামাল আন্তর্জাতিক ক্রিকেট স্টেডিয়াম (), যেটি কক্সবাজার ক্রিকেট স্টেডিয়াম নামে স্থানীয়ভাবে পরিচিত, পর্যটকের শহর কক্সবাজারে একটি নির্মাণাধীন স্টেডিয়াম। এটি নির্মাণ করা হচ্ছে কক্সবাজার গলফ কোর্স থেকে ইজারা নেওয়া জায়গার উপর। এই স্টেডিয়ামটি ২০১৪ আইসিসি বিশ্ব টুয়েন্টি২০-র সংক্ষিপ্ত ভেন্যু। যদিও এখানে শুধু প্রস্তুতি ম্যাচগুলো আয়োজিত হবে।


title: মারিওন বারতোলি

text: মারিয়ন বার্তোলি, মারিয়ন বারতোলি বা মারিওন বারতোলি (; জন্ম: ২ অক্টোবর, ১৯৮৪) লি-পাই-ইন-ভিলে এলাকায় জন্মগ্রহণকারী ফ্রান্সের শীর্ষ-১০ পেশাদার প্রমিলা টেনিস খেলোয়াড়। এছাড়াও, তিনি ফ্রান্সের ১নং খেলোয়াড় হিসেবে আসীন। কিন্তু তিনি সুইজারল্যান্ডের জেনেভায় বসবাস করছেন। বর্তমানে তিনি বিশ্ব প্রমিলা টেনিসের র‌্যাঙ্কিংয়ে ৭ম স্থানে রয়েছেন। ২০১৩ সালের উইম্বলেডন প্রতিযোগিতার প্রমিলা এককের টেনিসে শিরোপা লাভ করেন।


title: মারিওন বারতোলি

text: উইম্বলেডন টেনিস প্রতিযোগিতায় প্রমিলা এককে তিনি একবার বিজয়ী হন। এ বিজয়ের ফলে উইম্বলেডনের ইতিহাসে মাত্র ৬ষ্ঠ খেলোয়াড় হিসেবে বারতোলি কোন সেট পয়েন্ট খোঁয়াননি। প্রমিলা টেনিস সংস্থা আয়োজিত টেনিসে সাতবার এবং তিনবার দ্বৈত শিরোপা লাভ করেন বারতোলি। এছাড়াও, ২০০৭ সালের উইম্বলেডন চ্যাম্পিয়নশীপে রানার-আপ ও ২০১১ সালের ফ্রেঞ্চ ওপেনে সেমি-ফাইনাল খেলেছিলেন।


title: মারিওন বারতোলি

text: দুই হাতে খেলার জন্য পরিচিত হয়ে আছেন। ৩০ জানুয়ারি, ২০১২ তারিখে খেলোয়াড়ী জীবনের সর্বোচ্চ সাফল্য হিসেবে বিশ্বের ৭নং খেলোয়াড়ের মর্যাদা পান। এ পর্যন্ত চারটি গ্র্যান্ড স্ল্যামে কমপক্ষে কোয়ার্টার-ফাইনাল পর্বে পৌঁছেছেন।


title: মারিওন বারতোলি

text: বারতোলি এ পর্যন্ত তিনবার বিশ্বের ১নং খেলোয়াড়দেরকে পরাভূত করেছেন। জাস্টিন হেনিন, জেলেনা জাঙ্কোভিচ এবং ভিক্টোরিয়া আজারেঙ্কার বিরুদ্ধে যথাক্রমে ২০০৭ সালের উইম্বলেডন, ২০০৯ সালের অস্ট্রেলিয়ান ওপেন এবং ২০১২ সালের সনি এরিকসন ওপেনে বিজয়ী হন। এছাড়াও, ভেনাস উইলিয়ামস, সেরেনা উইলিয়ামস, আনা ইভানোভিচ, লিন্ডসে ড্যাভেনপোর্ট, আরান্ত্‌সা সাঞ্চেজ-ভিকারিও, দিনারা সাফিনা, ক্যারোলিন ওজনিয়াকি, পেত্রা কিতোভা, সামান্থা স্তোসুর, কিম ক্লিস্টার্সও তার কাছে হেরেছেন।


title: চার্লস কে. কাও

text: মাননীয় চার্লস কুয়েন কাও চীনা বংশোদ্ভূত হংকং, ব্রিটিশ এবং মার্কিন তড়িৎ প্রকৌশলী এবং পদার্থবিজ্ঞানী যিনি ফাইবার অপটিক্স এর উন্নয়ন এবং টেলিকমিউনিকেশনে এর ব্যবহার এর পথিকৃৎ। কাও "ফাদার অব ব্রডব্যান্ড", "ফাদার অব ফাইভার অপটিক্স", "ফাদার অব ফাইবার অপটিক কমিউনিকেশন্স" উপাধিতে ভূষিত। তিনি ২০০৯ সালে পদার্থবিজ্ঞানে নোবেল পুরস্কার লাভ করেন।


title: চার্লস কে. কাও

text: চার্লস কাও ১৯৩৩ সালে সাংহাইতে জন্মগ্রহণ করেন। তিনি হংকং এর সেন্ট জোসেফস কলেজ থেকে ১৯৫২ সালে মাধ্যমিক শিক্ষা সম্পন্ন করেন। তিনি উলউইচ পলিটেকনিক (বর্তমানে গ্রীনিচ বিশ্ববিদ্যালয়) থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ১৯৬৫ সালে ইউনিভার্সিটি কলেজ লন্ডন থেকে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৭০ সালে চায়নিজ ইউনিভার্সিটি অব হংকং এ যোগদান করেন ইলেক্ট্রনিক্স বিভাগ প্রতিষ্ঠা করার জন্য, যেটি ইলেক্ট্রনিক প্রকৌশল বিভাগে রূপান্তরিত হয়। তিনি প্রথমে রীডার এবং পরে চেয়ারম্যান নিযুক্ত হন। তিনি এখানে উপস্নাতক এবং স্নাতক প্রোগ্রাম চালু করেন। তিনি ১৯৮৭ থেকে ১৯৯৬ সাল পর্যন্ত চায়নিজ ইউনিভার্সিটি অব হংকং এর ভাইস চ্যান্সেলর (প্রেসিডেন্ট) এর দায়িত্ব পালন করেন। তিনি ১৯৯৭ থেকে ২০০২ সাল পর্যন্ত ইম্পেরিয়াল কলেজ লন্ডন এর তড়িৎ ও ইলেক্ট্রনিক প্রকৌশল বিভাগে ভিজিটিং অধ্যাপকের দায়িত্ব পালন করেন।


title: ম্যাথু লিনজি স্যান্ডস

text: ম্যাথু লিনজি স্যান্ডস একজন মার্কিন পদার্থবিজ্ঞানী এবং "দ্য ফাইনম্যান লেকচার্স অন ফিজিক্স" এর অন্যতম রচয়িতা।


title: ম্যাথু লিনজি স্যান্ডস

text: স্যান্ডস ১৯২০ সালের ২০ অক্টোবর ম্যাসাচুসেটসের অক্সফোর্ডে জন্মগ্রহণ করেন। তিনি ক্লার্ক বিশ্ববিদ্যালয় থেকে ১৯৪০ সালে পদার্থবিজ্ঞান ও গণিতে বিএ ডিগ্রি লাভ করেন। ১৯৪০ সালে রাইস বিশ্ববিদ্যালয় থেকে পদার্থবিজ্ঞানে এমএ ডিগ্রি লাভ করেন।


title: ট্রেন্ট ব্রিজ

text: ট্রেন্ট ব্রিজ () নটিংহ্যামশায়ারের ওয়েস্ট ব্রিজফোর্ড এলাকায় অবস্থিত আন্তর্জাতিক মানের ক্রিকেট স্টেডিয়াম। এখানে ইংল্যান্ড দল সফরকারী দলের সাথে টেস্ট, একদিনের আন্তর্জাতিক খেলায় একে-অপরের বিপক্ষে মোকাবেলা করে। নটিংহ্যামশায়ার কাউন্টি ক্রিকেট ক্লাবের সদর দফতর এখানে। আন্তর্জাতিক ক্রিকেট এবং নটিংহ্যামশায়ারের নিজস্ব খেলাগুলো অনুষ্ঠিত হবার পাশাপাশি দুইবার আইসিসি বিশ্ব টুয়েন্টি২০ প্রতিযোগিতার খেলা অনুষ্ঠিত হয়েছে। ২০০৯ সালে আইসিসি বিশ্ব টুয়েন্টি২০ প্রতিযোগিতায় দক্ষিণ আফ্রিকা এবং পাকিস্তানের মধ্যকার সেমি-ফাইনাল খেলা অনুষ্ঠিত হয়েছে এখানে। এ স্থানটির নামকরণ হয়েছে কাছাকাছি থাকা ট্রেন্ট নদী ও এর উপর সংযোগকারী "ব্রিজ" থেকে, যা মিডো লেন এবং সিটি গ্রাউন্ড, নটস কাউন্টির ফুটবল স্টেডিয়া ও নটিংহ্যাম ফরেস্টকে একত্রিত করেছে।


title: ট্রেন্ট ব্রিজ

text: ১৮৩০-এর দশকে সর্বপ্রথম ট্রেন্ট ব্রিজকে ক্রিকেট মাঠ হিসেবে ব্যবহার করা হয়েছিল। ১৮৩৮ সালে এ মাঠের পিছনে অবস্থিত ট্রেন্ট ব্রিজ ইনে প্রথমবারের মতো ক্রিকেট খেলা অনুষ্ঠানের বিষয়টি নিশ্চিত করা হয়। ১৮৯৯ সালে অস্ট্রেলিয়ার বিপক্ষে ইংল্যান্ডের টেস্ট খেলাটি ট্রেন্ট ব্রিজ স্টেডিয়ামের প্রথম টেস্ট খেলা।


title: ট্রেন্ট ব্রিজ

text: ট্রেন্ট ব্রিজ ইনের স্বত্ত্বাধিকারী উইলিয়াম ক্লার্ক ১৮৪১ সালে মাঠের উদ্বোধন করেন এবং নিজেকে অল ইংল্যান্ড ক্রিকেট টিমের অধিনায়ক হিসেবে ঘোষণা করেন। তাঁর স্মরণে ১৯৯০ সালে রাশক্লিফ স্যুইটের পরিবর্তে নিউ উইলিয়াম ক্লার্ক স্ট্যান্ড নামকরণ করা হয়েছিল। ওয়েস্ট ব্রিজফোর্ডের ওয়েস্ট পার্ক স্পোর্টস গ্রাউন্ডটি বিশিষ্ট ধনপতি স্যার জুলিয়েন ক্যানের ব্যক্তিগত মাঠ ছিল। প্রায়শঃই তিনি সফরকারী জাতীয় দলের বিপক্ষে স্বাগতিকদের হয়ে খেলতেন।


title: রাদারফোর্ড পরমাণু মডেল

text: রাদারফোর্ড পরমাণু মডেল, ১৯১১ খ্রিস্টাব্দে বিজ্ঞানী রাদারফোর্ড সৌরমন্ডলের সাথে সাদৃশ্য রেখে পরমাণুর গঠন সম্পর্কে নিজস্ব মতবাদ উপস্থাপন করেন। এ মতবাদটিকে রাদারফোর্ডের "সোলার সিস্টেম এটম মডেল" বলা হয়ে থাকে। এ মতবাদের উল্লেখযোগ্য প্রস্তাবগুলো হলোঃ


title: রাদারফোর্ড পরমাণু মডেল

text: ১. সকল পরমাণু অতিশয় ক্ষুদ্র গোলাকৃতি কণা। এর দুটি অংশ রয়েছে যথা: (ক) কেন্দ্র বা নিউক্লিয়াস এবং (খ) কেন্দ্র বহির্ভূত অঞ্চল।


title: রাদারফোর্ড পরমাণু মডেল

text: ২. পরমাণুর কেন্দ্রস্থলে একটি ধনাত্মক চার্জবিশিষ্ট ভারী বস্তু বিদ্যমান। এই ভারী বস্তুকে পরমাণুর কেন্দ্র বা নিউক্লিয়াস বলে। পরমাণুর মোট আয়তনের তুলনায় নিউক্লিয়াসের আয়তন অতি নগণ্য।


title: রাদারফোর্ড পরমাণু মডেল

text: ৩. পরমাণুর প্রায় সবটুকু ভর এর নিউক্লিয়াসে পুঞ্জীভূত। তাই মোটামুটিভাবে নিউক্লিয়াসের ভরই পারমাণবিক ভর।


title: রাদারফোর্ড পরমাণু মডেল

text: ৪. সৌরমন্ডলে সূর্যের চারদিকে আবর্তনীয় গ্রহসমুহের মত পরমাণুতে নিউক্লিয়াসের চতুর্দিকে কক্ষপথে কতগুলো ঋণাত্মক কণিকা সর্বদা ঘূর্ণায়মান থাকে। এদের ইলেকট্রন বলে।


title: রাদারফোর্ড পরমাণু মডেল

text: ৫. পরমাণু বিদ্যুৎ নিরপেক্ষ। তাই পরমাণুতে ধনাত্মক চার্জের সংখ্যা এবং পরিক্রমণশীল ঋণাত্মক চার্জযুক্ত ইলেকট্রনের সমান।


title: রাদারফোর্ড পরমাণু মডেল

text: ৬. নিউক্লিয়াস ও ইলেকট্রনের মধ্যে বিরাজিত কেন্দ্রমুখী স্থির বিদ্যুৎ আকর্ষণ বল ও ঘূর্ণনের ফলে সৃষ্ট কেন্দ্রবিমুখী বলের মান সমান ও বিপরীতমুখী।


title: ২০১১ অস্ট্রেলিয়া ক্রিকেট দলের বাংলাদেশ সফর

text: অস্ট্রেলিয়া ক্রিকেট দল ৭ এপ্রিল ২০১১ থেকে ১৩ এপ্রিল ২০১১ পর্যন্ত বাংলাদেশ সফর করে। এই সফরে ৩টি ওডিআই ম্যাচ অনুষ্ঠিত হয়। এই সফরে মাইকেল ক্লার্ককে রিকি পন্টিং পদত্যাগের কারনে, অস্ট্রেলীয় অধিনায়ক হিসেবে ঘোষণা করা হয়েছিল।


title: অ্যাকশন এইড

text: অ্যাকশন এইড যুক্তরাজ্যভিত্তিক একটি আন্তর্জাতিক অলাভজনক উন্নয়নমূলক সংস্থা। ১৯৭২ সালে এর প্রতিষ্ঠালগ্ন থেকেই সংস্থাটি আফ্রিকা, এশিয়া, ইউরোপ, অস্ট্রেলিয়া, লাতিন আমেরিকা, ক্যারিবীয় দ্বীপপুঞ্জ ও মধ্যপ্রাচ্যের ৩০টিরও বেশি দেশে দারিদ্র্যবিমোচন, শিশুকল্যাণ, পরিবারকল্যাণ ও সমাজগোষ্ঠীকে লক্ষ্য করা কার্যক্রম পরিচালনা করে আসছে। এছাড়া বঞ্চনা-অবহেলা থেকে মুক্তি, দক্ষ জনগোষ্ঠী সৃষ্টি এবং আত্মপ্রত্যয়ী ও দায়িত্বশীল জনগোষ্ঠী গঠন করাও এর অন্যান্য উদ্দেশ্য। তবে বিভিন্ন সময়ে তৃতীয় বিশ্বে বিভিন্ন বিতর্কিত কর্মসূচি নেওয়ার জন্য অ্যাকশন এইড বেশ সমালোচিত হয়েছে।


title: নেকড়ে মানব

text: নেকড়ে মানব যা লাইকানথ্রপ নামেও পরিচিত (গ্রিক λυκάνθρωπος থেকে: λύκος, lykos, "নেকড়ে", এবং ἄνθρωπος, anthrōpos, "মানুষ") পৌরাণিক বা লোককাহিনী মানব যে ইচ্ছাপূর্বক বা অভিশাপের কারণে নেকড়েতে বা নেকড়ের মত জীবে (অন্য নেকড়ে মানবের থেকে কামড় বা খামচির মাধ্যমে) পরিনত হয়। প্রারম্ভিক উৎসের বিশ্বাস পেট্রোনিয়াস এবং টিলবারির জেভেসের কারণে এটা হয়।


title: উমেশ যাদব

text: উমেশকুমার তিলক যাদব (; , জন্ম: ২৫ অক্টোবর, ১৯৮৭) মহারাষ্ট্রের নাগপুরে জন্মগ্রহণকারী ভারতীয় ক্রিকেটার। বর্তমানে তিনি জাতীয় দলের পাশাপাশি বিদর্ভ দলের হয়ে খেলছেন। ভারত দলে তিনি মূলতঃ ডানহাতি ফাস্ট বোলারের ভূমিকায় অবতীর্ণ হয়ে থাকেন।


title: উমেশ যাদব

text: যাদবের পিতা উত্তর প্রদেশের দেউরিয়া জেলার একজন কয়লা খনি শ্রমিক ছিলেন। তবে শ্রমিকদের গ্রাম হিসেবে পরিচিত বালি গ্রামে তার পরিবারের সাথে বড় হন। পেশাদার ক্রিকেটার হিসেবে আবির্ভূত হবার পূর্বে উমেশ যাদব সেনাবাহিনী ও পুলিশ বাহিনীতে যোগদানের চেষ্টা করে ব্যর্থ হয়েছিলেন।


title: উমেশ যাদব

text: ঘরোয়া ক্রিকেটে ২০০৭-২০০৮ মৌসুম থেকে রঞ্জি ট্রফির প্লেট লীগের অজনপ্রিয় দল বিদর্ভ দলের পক্ষে খেলে আসছেন। এরপূর্বে তিনি কেবলমাত্র টেনিস বল দিয়ে ক্রিকেট খেলতেন। বিদর্ভের অধিনায়ক প্রীতম গান্ধী যাদবকে সহায়তা করেন এবং টুয়েন্টি২০ প্রতিযোগিতায় এয়ার ইন্ডিয়া দলে অংশগ্রহণের নিশ্চয়তা দেন। শুরুর দিকে গান্ধী তার সম্পর্কে বলেন যে, তার বোলিং অগোছালো, কিন্তু বলের গতি অত্যন্ত দ্রুতগামী। যদি স্টাম্প বরাবর কমপক্ষে তিনটি বল ছুঁড়ে, তাহলে ব্যাটসম্যানদের জন্যে তা হবে বিপদজনক।


title: উমেশ যাদব

text: মে, ২০১০ সালে জিম্বাবুয়ে দলের বিপক্ষে একদিনের আন্তর্জাতিক ক্রিকেটে অংশগ্রহণ করেন। এর পরের বছর নভেম্বর মাসে ওয়েস্ট ইন্ডিজের বিরুদ্ধে টেস্ট খেলায় অংশ নেন যাদব।


title: বিদ্যুৎ শক্তি উৎপাদন

text: বিদ্যুৎ শক্তি উৎপাদন বা তড়িৎ শক্তি উৎপাদন বা সংক্ষেপে বিদ্যুৎ উৎপাদন বা তড়িৎ উৎপাদন হচ্ছে অন্য কোন প্রাথমিক শক্তির উৎস থেকে বিদ্যুৎ শক্তি উৎপাদন করা।


title: বিদ্যুৎ শক্তি উৎপাদন

text: ব্রিটিশ বিজ্ঞানী মাইকেল ফ্যারাডে ১৮২০ থেকে ১৮৩০ এর দশকে প্রথম বিদ্যুৎ উৎপাদনের বুনিয়াদী তত্ত্ব আবিস্কার করেন। তাঁর আবিস্কৃত সেই প্রাথমিক তত্ত্বের উপরে ভিত্তি করেই আজো বিদ্যুৎ উৎপাদিত হয়ে আসছে - চৌম্বকক্ষেত্রের মধ্যে তারের কুন্ডলী বা তামার পাতের ঘূর্ণনের মাধ্যমে।


title: বিদ্যুৎ শক্তি উৎপাদন

text: বিদ্যুৎশক্তি উৎপাদন হলো বিদ্যুৎ ব্যবহারের সবচেয়ে প্রথম ধাপ। যেহেতু প্রকৃতিতে স্বাভাবিক উপায়ে বিদ্যুৎশক্তি পাওয়া যায় না, তাই একে ব্যবহার করতে হলে প্রথমে অন্যকোন সহজলভ্য শক্তিকে বিদ্যুৎশক্তিতে রূপান্তরিত করে নিতে হবে। অন্যান্য ধাপগুলো হচ্ছে বিদ্যুৎ শক্তি সঞ্চারণ, বিদ্যুৎ শক্তি বিতরণ এবং বিদ্যুৎ শক্তি সঞ্চয়।


title: বিদ্যুৎ শক্তি উৎপাদন

text: সাধারণতঃ বিদ্যুৎ শক্তি উৎপাদন কেন্দ্রে বৈদ্যুতিক জেনারেটরের সাহায্যে বিদ্যুৎ শক্তি উৎপাদিত হয়। এই জেনারেটরগুলির তাপ ইঞ্জিনে ফসিল জ্বালানী বা নিউক্লীয় ফিশন বিক্রিয়া ব্যবহৃত হয়। অনেক ক্ষেত্রে প্রবাহমান জলধারা বা বায়ুর সঞ্চিত গতিশক্তিকেও বিদ্যুৎ শক্তি উৎপাদনের কাঁচামাল হিসেবে ব্যবহার করা হয়। বিদ্যুৎ শক্তি উৎপাদনে ব্যবহৃত অন্যান্য উৎসের মধ্যে রয়েছে সৌর শক্তি এবং ভূ-গর্ভে সঞ্চিত তাপ শক্তি।


title: দেলোয়ার হোসেন (দ্ব্যর্থতা নিরসন)

text: দেলোয়ার হোসেন নামটি নিম্নের ব্যক্তিবর্গকে নির্দেশ করতে পারেঃ


title: আবদুল মালেক (বীর প্রতীক)

text: আবদুল মালেক (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।


title: আবদুল মালেক (বীর প্রতীক)

text: আবদুল মালেকের জন্ম ব্রাহ্মণবাড়িয়া জেলার পৌর এলাকার গুকর্ণ মহল্লায়। তাঁর বাবার নাম করম উদ্দিন এবং মায়ের নাম পংখিরাজ বেগম। তাঁর দুই স্ত্রী। প্রথম স্ত্রীর নাম ফাতেমা বেগম। প্রথম স্ত্রী মারা যাওয়ার পর তিনি আংগুরা বেগমকে বিয়ে করেন। তাঁদের সাত ছেলে চার মেয়ে।


title: আবদুল মালেক (বীর প্রতীক)

text: আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে তিনি যুদ্ধে যোগ দেন। যশোরে প্রতিরোধযুদ্ধ শেষে ভারতে আশ্রয় নেন। পরে যুদ্ধ করেন ৮ নম্বর সেক্টরে। যশোর জেলায় সংঘটিত বিভিন্ন যুদ্ধে তাঁর বাবা অংশ নেন।


title: আবদুল মালেক (বীর প্রতীক)

text:
যশোর সেক্টরের ইপিআররা মূলত দুটি ভাগে ভাগ হয়ে প্রতিরক্ষা ব্যূহ রচনা করে। হাবিলদার তফাজ্জল আলীর নেতৃত্বে ৩২ জনের একটি দল যশোরের সন্ন্যাসদীঘিতে এবং আবদুল মালেক ৬০ জন ইপিআর নিয়ে সেক্টর প্রতিরক্ষায় রইলেন। ১ এপ্রিল আবদুল মালেক, আবদুল আউয়াল এবং মজিবুল্লাহ পাঠান ভারত থেকে সাহায্যের প্রত্যাশায় বেনাপোল হয়ে ভারতে যান। কিন্তু ভারত থেকে আশানুরূপ সাহায্য না পাওয়ায় তাঁরা ফিরে আসেন। ৩ এপ্রিল থেকে পাকিস্তান বাহিনী যশোরে মুক্তিযোদ্ধাদের বিভিন্ন অবস্থানে ব্যাপকভাবে কামানের গোলা নিক্ষেপ করতে থাকে। পাকিস্তান সেনাবাহিনীর ব্যাপক আক্রমণে মুক্তিযোদ্ধারা পিছে হটতে বাধ্য হন। মুক্তিযোদ্ধাদের সমগ্র দল একে অপরের থেকে বিচ্ছিন্ন হয়ে পড়ে। একটি দল হাসান উদ্দিন আহমদের নেতৃত্বে নড়াইলের দিকে, অপর দল ঝিকরগাছার দিকে হটতে থাকে। ৬ এপ্রিল যশোরের নিয়ন্ত্রণ পাকিস্তান সেনাবাহিনীর হাতে চলে যায়।
ঝিকরগাছায় হটে আসা মুক্তিযোদ্ধা দলের সার্বিক নেতৃত্বে ছিলেন আবদুল মালেক। ১২ এপ্রিল যশোর-বেনাপোল সড়কের লাউজানিতে এবং ২৪ এপ্রিল কাগজপুকুরে পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। এই যুদ্ধে আবদুল মালেক প্রত্যক্ষভাবে অংশ নেন।


title: সিরাজুল হক (দ্ব্যর্থতা নিরসন)

text: সিরাজুল হক নামটি নিম্নের ব্যক্তিবর্গকে নির্দেশ করতে পারেঃ


title: পল সাইমন

text: পল ফ্রেডেরিক সাইমন (জন্ম:অক্টোবর ১৩, ১৯৪১) একজন আমেরিকান সঙ্গীতজ্ঞ, গায়ক ও গীতিকার। সাইমন এর খ্যাতি, প্রভাব ও বাণিজ্যিক সাফল্য শুরু হয়েছিল সাইমন ও গার্ফোনাঙ্কেল জুটির মাধ্যমে যা ১৯৬৪ সালে আর্ট গার্ফোনাঙ্কেল এর সাথে গঠিত হয়েছিল। এই জুটির অধিকাংশ গান লিখেছিলেন সাইমন যার মধ্যে তিনটি যুক্তরাষ্ট্রের টপ চার্টে এক নম্বরে ছিল। গানগুলো হল, দ্য সাউন্ড অফ সাইলেন্স, মিসেস রবিনসন এবং ব্রিজ ওভার ট্রাবল্ড ওয়াটার। এই জুটির জনপ্রিয়তা যখন তুঙ্গে তখন ১৯৭০ সালে তারা দুজন বিভক্ত হয়ে যান এবং সাইমন পরবর্তী পাঁচ বছরে তিনটি বহুল প্রশংসিত অ্যালবাম রেকর্ডিং করেন, গিটার বাদক এবং একক গায়ক ও গীতিকার হিসেবে একক ক্যারিয়ার শুরু করেন। ১৯৮৬ সালে তিনি "দক্ষিণ আফ্রিকার টাউনশিপ সঙ্গীত" দ্বারা প্রভাবিত হয়ে গ্রেসল্যান্ড অ্যালবামটি প্রকাশ করেন। পরবর্তীতে সাইমন চলচ্চিত্রের জন্য গান লেখা শুরু করেন। ১৯৮০ সালে ওয়ান-ট্রিক পনি চলচ্চিত্রের জন্য সঙ্গীত রচনা করেন ও কবি ডেরাক ওয়ালকটের সাথে মিলে ১৯৯৮ সালে মুক্তিপ্রাপ্ত দ্য কেপম্যান চলচ্চিত্রের সঙ্গীত রচনা করেন।


title: পল সাইমন

text: সাইমন আজীবন সম্মামনা পুরস্কারসহ, তার একক ও জুটিবদ্ধ কাজের জন্য ১২ বার গ্রামি পুরস্কার লাভ করেন। ২০০১ সালে তিনি রক এন্ড রোল হল অফ ফেম-এ অভিষিক্ত হন। ২০০৬ সালে তিনি টাইম ম্যাগাজিনের বিশ্বের প্রভাবশালী ১০০ ব্যক্তির তালিকায় স্থান পেয়েছিলেন। আন্যান্য অনেক পুরস্কারের মধ্যে সাইমন ২০০৭ সালে প্রথম ব্যক্তি হিসেবে জনপ্রিয় গানের জন্য লাইব্রেরি অফ কংগ্রেস-এর গার্সউইন পুরস্কার লাভ করেন। ১৯৮৬ সালে “বার্কলি কলেজ অফ মিউজিক” তাকে সঙ্গীতের উপর সম্মানজনক ডক্টরেট ডিগ্রি প্রদান করে। বর্তমানে তিনি একই কলেজের ট্রাস্টি বোর্ডের সদস্য।


title: পল সাইমন

text:
সাইমন নিউ জার্সির নিউকার্কে জন্মগ্রহন করেন। তার পিতা লুইস (১৯১৬-১৯৯৫) ছিলেন কলেজের একজন অধ্যাপক, বেসবল খেলোয়াড় ও নৃত্য দলের সদস্য যিনি “লি সিমস” নামে মঞ্চে অভিনয় করতেন। সাইমনের মা বেলি (১৯১০-২০০৭) ছিলেন এলিমেন্টারি স্কুলের একজন শিক্ষিকা। ১৯৪৫ সালে তার পরিবার নিউ ইয়র্ক শহরের ফ্লাসিং কুইন্সে অবস্থিত কিউ গার্ডেন হিলসে স্থানান্তরিত হয়। সঙ্গীতজ্ঞ ডোনাল্ড ফ্যাগেন সাইমনের বাল্যকাল সম্পর্কে বলেন, “নিউ ইয়র্কের একজন ইহুদি যেমন নির্দিষ্ট ধরনের, স্টরিওটাইপ, যার কাছে বেসবল ও সঙ্গীত খুবই গুরুত্বপূর্ণ। আমার মনে হয় এটা বাবা-মায়ের কাছ থেকে পেয়েছে। পিতামাতারা তখন হয় অভিবাসি বা প্রথম প্রজন্মের আমেরিকান যারা বিকল্প কিছু খুজতে গিয়ে হয় বেসবল না হয়, ব্ল্যাক মিউজিকের মধ্যে সীমাবদ্ধ থেকেছে।” সাইমন ফ্যাগেনের বর্ননা শুনে মন্তব্য করেছে, “এটি সত্য থেকে খুব বেশি দূরে নয়”। তিনি তার বাল্যকাল সম্পর্কে বলেন, “আমি বেসবল খেলোয়াড় ছিলাম। প্রতিদিন আমার বাইকে করে যেতাম।” তিনি আরো বলেন, আমার বাবা একজন জাঙ্কি ভক্ত ছিলেনঃ
সাইমনের সঙ্গীত জীবন শুরু হয় যখন তার সাথে আর্ট গার্ফোঙ্কেলের পরিচয় হয়। তখন তাদের দুজনের বয়সই ছিল ১১ বছর। তাদের ষষ্ঠ গ্রেড স্নাতকের জন্য তারা ওন্ডাল্যান্ডের অ্যালিসে একটি প্রযোজনায় সঙ্গীত পরিবেশন করেন, এবং ১৩ বছর বয়স থেকে একসাথে পরিবেশনা শুরু করেন। তার স্কুলের বিভিন্ন অনুষ্ঠানে একসাথে সঙ্গীত পরিবেশন করতেন। এভারলি ব্রাদার্স ছিলো তাদের আদর্শ। সাইমন সঙ্গীত কিংবদন্তী উডি গাথরি ও লিড বেলি-র ক্ষেত্র জাজ, ফোক ও ব্লুস এর ও উন্নতি সাধন করেন।


title: পল সাইমন

text: সাইমনের যখন ১২ অথবা ১৩ বছর বয়স তখন তিনি প্রথম তার ও গার্ফোঙ্কেল জুটির জন্য প্রথম গান লেখেন। গানটির শিরোনাম ছিল “দ্য গার্ল ফর মি” এবং মতানুসারে এটি স্থানীয়ভাবে ব্যপক জনপ্রিয়তা অর্জন করে। সাইমনের পিতা এই দুই বালকের জন্য গানটির কথা ও কর্ড ব্যবহারের জন্য কাগজে লিখে দিয়েছিলেন। এই কাগজটিই সাইমন ও গার্ফোঙ্কেল জুটির প্রথম কপিরাইট করা গান যা বর্তমানে লাইব্রেরি অফ কংগ্রেসে সংরক্ষিত রয়েছে। ১৯৫৭ সালে তারা যখন মধ্য বয়সী কিশোর তখন তারা টম ও জেরি নামে “হেই, স্কুলগার্ল” নামে একটি গান রেকর্ড করেন। এটি ছিল তাদের জন্য প্রথমদিকে সবচেয়ে বড় সাফল্য। এই এককটি পপ চার্টে ৪৯ নাম্বারে পৌঁছে।


title: পল সাইমন

text: ফরেস্ট হিলস হাই স্কুল থেকে স্নাতক সম্পন্ন করার পর সাইমন ইংরেজি বিষয় নিয়ে পড়ার জন্য কুইন্স কলেজে ভর্তি হন। কিন্তু গার্ফোঙ্কেল গণিত বিষয়ে ম্যানহাটনের কলাম্বিয়া বিশ্ববিদ্যালয়ে ভর্তি হন। সাইমন ছিলেন আলফা এপসাইলন পাই এর একজন সাথীভাই যিনি ইংরেজি সাহিত্যের উপর ডিগ্রী অর্জন করেন ও ব্রোকলেন ল স্কুলে ভর্তি হন। কিন্তু বাস্তবে তার মন পড়ে থাকত সবসময় সঙ্গীতে।


title: পল সাইমন

text: ১৯৫৭ ও ১৯৬৪ এর মধ্যবর্তী সময়ে সাইমন ৩০টিরও বেশি গান লেখেন, রেকর্ড করেন ও মুক্তি দিয়েছিলেন। এছাড়াও তিনি মাঝে মাঝে গার্ফোঙ্কেল এর সাথে টম ও জেরি নামে কিছু গান করেন যার মধ্যে “আওয়ার সং” ও “দ্যাট’স মাই স্টরি”। এই সময়ের মধ্যে সাইমন যেসকল গান লিখেছিলেন বা রেকর্ড করেছিলেন, সেসব গান সাইমন একাকী অথবা গার্ফোঙ্কেল ছাড়া অন্য শিল্পীদের সাথে পরিবেশন করতেন। গানগুলো কিছু বিখ্যাত রেকর্ড সংস্থা থেকে রেকর্ড হয়েছিল যার মধ্যে, অ্যামি, বিগ, হান্ট, কিং, ট্রাইবুট ও ম্যাডিসন উল্লেখযোগ্য। এই রেকডিংগুলোর জন্য সাইমন কিছু ছদ্মনাম ব্যবহার করেছিলেন, নামগুলোর মধ্যে, জ্যারি ল্যান্ডিস, পল কেইন ও ট্রু টেইলর অন্যতম। এছাড়া সাইমন টিকু ও ট্রাইাম্পস দলের অংশ হিসেবে কিছু একক গান রেকর্ড করেন যার মধ্যে “মটরসাইকেল” গানটি ১৯৬২ সালে টপ চার্টে ৯৭ নাম্বারে ছিল। টিকু ও ট্রাইম্পস “ফোর ৪৫স” প্রকাশ করেন। "মার্টি কুপার" যিনি টিকু নামে পরিচিত ছিলেন তিনিই এই দলের প্রধান হিসেবে কিছু গান পরিবেশন করেছিলেন। সাইমনের বাল্যবন্ধু "ববি সসার" ৪৫স অ্যালবামটি সহকারী প্রযোজক হিসেবে প্রযোজনা করেন। একই বছর সাইমন তার জ্যারি ল্যান্ডিস নাম নিয়ে “দ্য লোন টিন রেঞ্জার” গানের মাধ্যমে পপ চার্টে ৯৯ নাম্বারে পৌঁছেন। টপ চার্টের দুটি গানই অ্যামি রেকর্ডস থেকে রেকর্ড করা হয়েছিল।


title: পল সাইমন

text: ১৯৬৪ সালে সাইমন ও গার্ফোঙ্কেল কলম্বিয়া রেকর্ডে একটি অডিসনে যায় এবং কলম্বিয়া রেকর্ডের নির্বাহী ক্লাইভ ডেভিস তাদের গান শুনে মুগ্ধ হয়েছিল ও এই জুটির সাথে একটি অ্যালবাম রেকর্ডের চুক্তি করেন। কলম্বিয়া রেকর্ডস এই জুটির পূর্বের নাম "টম ও জেরির" পরিবর্তে "সাইমন ও গার্ফোঙ্কেল" রাখার সিদ্ধান্ত গ্রহণ করে। সাইমন নাম পরীবর্তনের বিষয়ে ২০০৩ সালে মন্তব্য করেন, পপ সঙ্গীতে নিজেদের আসল নাম ব্যবহার করে দল গঠন এটাই প্রথম। সাইমন ও গার্ফোঙ্কেল জুটির প্রথম অ্যালবামটি ছিল “ওয়েন্সডে মর্নিং, ৩ এ.এম.” যা ১৯৬৪ সালের ১৯ অক্টোবর প্রকাশিত হয়। ফোক ঘরনার এই অ্যালবামে মোট গান ছিল ১২টি যার মধ্যে ৫টি সাইমন নিজে লিখেছেন। প্রথম দিকে অ্যালবামটি খুবি বেশি সফল হয়নি।


title: পল সাইমন

text: একক সঙ্গীতশিল্পী হিসেবে ক্যারিয়ার গড়ার লক্ষ্যে সাইমন ইংল্যান্ড পদার্পন করেন। সেখানে তিনি বিভিন্ন ধরনের ফোক ক্লাব ও কফি হাউজে ভ্যমন করতেন। তিনি প্রথম এসেক্সের ব্রেন্টওডে অবস্থিত "রেলওয়ে ইন ফোক ক্লাবে" সঙ্গীত পরিবেশন করেন। সেখানে তিনি ক্যাথি চিটির সাথে পরিচিত হন যে পরবর্তীতে তার প্রেমিকাতে পরিনত হয়। সাইমনের দ্বারা প্রভাবিত হয়ে ক্যাথি বিবিন্ন ধরনের সঙ্গীত রচনা করেন যার মধ্যে “আমেরিকা” অন্যতম। তিনি লন্ডণের লেস কাজিন্সে সঙ্গীত পরিবেশন করেন ও বিভিন্ন ফোক ক্লাবে ভ্রমণ করেন যা তাকে বিভিন্ন ধরনের সঙ্গীতের সাথে পরিচিত করে তোলে। ১৯৬৫ সালে ইংল্যান্ডে "দ্য পল সাইমন সংবুক" নামে তার একটি একক অ্যালবাম প্রকাশিত হয়।


title: পল সাইমন

text: যুক্তরাজ্যে থাকা অবস্থায় সাইমন অস্ট্রেলিয়ার পপ ব্যান্ড দ্য সিকার-এর ব্রুস উডলির সাথে মিলে কিছু গান রচনা করেন। গানগুলোর মধ্যে উল্লেখযোগ্য হল, "আই উইস ইউ কোড বি হিয়ার", "ক্লাউডি", এবং রেড রাবার বল। ক্লাউডি গানটি "পার্সলি,সেজ,রোজম্যারি ও থিম" অ্যালবামে প্রকাশিত হয় কিন্তু গানটি লেখার কৃতিত্ব থেকে উডলির নাম বাদ দেওয়া হয়। মার্কিন ব্যান্ড “দ্য সার্কেল”, "রেড রাবার বল" গানটি রেকর্ড করেন এবং এটি আমেরিকার টপ চার্টে ২ নাম্বারে পৌঁছে। সাইমন একইসাথে দ্য সিকারের জন্যও গান লেখা অব্যাহত রাখেন। যার মধ্যে “সামডে ওয়ানডে” ১৯৬৬ সালের মার্চে প্রকাশিত হয়। এটি প্রায় একই সাথে প্রকাশিত হয় যখন সাইমন ও গার্ফোঙ্কেলের "হোমওয়ার্ড বন্ড" গানটি প্রকাশিত হয়।


title: পল সাইমন

text:
আমেরিকার ফেরার পর সেখানকার ইস্ট কোস্ট রেডিও স্টেশন ওয়েন্সডে মর্নিং ও সাইমনের "দ্য সাউন্ড অফ সাইলেন্স" গান বাজানোর জন্য অনুরোধ পেতে শুরু করে। তাদের প্রযোজক টম উইলসন ইলেক্ট্রিক গিটার, বেস গিটার ও ড্রামের সাহায্যে গানটি পুনরায় প্রকাশ করে যা যুক্তরাষ্ট্রের পপ চার্টে এক নাম্বারে অবস্থান করে।
এই গানের সাফল্যের পর সাইমন গার্ফোঙ্কেলের সাথে পুনরায় জুটি বাধে ও তারা একসাথে আরো চারটি জনপ্রিয় অ্যালবাম প্রকাশ করেন। এগুলো হল, সাউন্ডস অফ সাইলেন্স, "পার্সলি, সেজ, রোজম্যারি ও থিম", বুকেন্ডস এবং ব্যাপক সফল ব্রিজ ওভার ট্রাবল্ড ওয়াটার। সাইমন ও গার্ফোঙ্কেল মাইক নিকোল্সের চলচ্চিত্র দ্য গ্রাজুয়েট (১৯৬৭) এর জন্য সঙ্গীত রচনা করেন। চলচ্চিত্রটিতে অভিনয় করেন ডাস্টিন হফম্যান ও অ্যানি বেনক্রফ।গ্রাজুয়েট চলচ্চিত্রে অ্যানির চরিত্রের নাম ছিল রবিনসন কিন্তু সাইমন যখন “মিসেস রবিনসন” গানটি লেখেন তখন তিনি এর শিরোনাম দিয়েছিলেন “মিসেস রোজিভেল্ট”। গার্ফোঙ্কেল এই ভুল সিদ্ধান্তটি পরিচালকের কাছে ধরিয়ে দেন এবং পরিচালক বলেন, আমার এখানে একটি চলচ্চিত্র নির্মাণ করছি ও এটা মিসেস রবিনসন। সাইমন ও গার্ফোঙ্কেল ১৯৬৮ সালে ইংল্যান্ড ফিরে আসেন এবং ক্রাফ্ট হলে একটি গির্জার কনসার্টে অংশ নেন যা বিবিসিতে সম্প্রচার করা হয় এবং এখানে অ্যাঞ্জি বাদ্যযন্ত্রের মাধ্যমে সাইমনের ভাই এডি পরিচিত লাভ করেন।


title: পল সাইমন

text: সাইমন ব্রিজ ওভার ট্রাবল্ড ওয়াটারের পর মৌলিক গান লেখায় মনোযোগ দেন ও গার্ফোঙ্কেলের সাথে বিভিন্ন প্রকল্পে অংশগ্রহন করেন। যেমন তাদের ১৯৭৫ টপ টেন সিঙ্গেল মাই লিটল টাউন। সাইমন এটি গার্ফোঙ্কেলের জন্য লেখেন। এই গানটি তাদের দুজনের মৌলিক অ্যালবামেই স্থান পেয়েছিল- পল সাইমনের “স্টিল ক্রেজি আফটার অল দিস ইয়ারস” ও গার্ফোঙ্কেলের “ব্রেকাওয়ে”। জনপ্রিয় বিশ্বাস প্রচলিত এই গানটি সাইমনের প্রথম জীবনে নিউ ইয়র্ক শহরে বসবাস করা নিয়ে লেখা হয়নি। ১৯৮১ সালে তারা পুনরায় একত্রিত হন সেন্ট্রাল পার্কের কনসার্টের জন্য। একসাথে বিশ্ব ভ্রমণ সম্পন্ন করেন এবং একটি বাতিল রিইউনিয়ন অ্যালবাম প্রকাশের চিন্তা করেন যার নাম দেওয়া হয়েছিল “থিংক টু মাচ” যা পরবর্তীতে গার্ফোঙ্কেলকে ছাড়াই “হার্টস এন্ড বোনস” শিরোনামে প্রকাশিত হয়। ১৯৯০ সালে তারা দুজন একত্রে “রক এন্ড রোল হল অফ ফেমে” অভিষিক্ত হন।


title: পল সাইমন

text: ২০০৩ সালে সাইমন ও গার্ফোঙ্কেল আরো একবার একত্রিত হন যখন তাদেরকে আজীবন সম্মামনা গ্রামি পুরস্কার প্রদান করা হয়। একত্রিত হয়ে তারা যুক্তরাষ্ট্রে একটি ট্যুার সম্পন্ন করেন যার নাম ছিল, “ওল্ড ফ্রেন্ডস”। ২০০৪ সালে রোমের কোলোসিয়ামে একটি বিনামূল্যের কনসার্টের আয়োজন করা হয় যেখানে ৬০০,০০০ লোক সমাগম ঘটেছিল। ২০০৫ সালে এই জুটি অ্যারোন নেভিলির সাথে মিলে “ব্রিজ ওভার ট্রাবল্ড ওয়াটার”, “মিসেস রবিনসন”, ও “হোমওয়ার্ড বন্ড” পরিবেশন করেন যা পরবর্তীতে হারিকেন ক্যাটরিনায় ক্ষতিগ্রস্থ লোকদের সাহায্যের জন্য ডিভিডি আকারে প্রকাশিত হয়। এই জুটি প্রায় ছয় বছর পর নিউ ওরলেন্সে “নিউ ওরলেন্স জাজ এন্ড হেরিটেজ ফেস্টিভালে” পুনরায় একত্রিত হন।


title: ট্রান্সপোর্ট ফর লন্ডন

text: ট্রান্সপোর্ট ফর লন্ডন বাটিএফএল () যুক্তরাজ্যএর বৃহত্তর লন্ডন –এর পরিবহন ব্যবস্থার জন্য দায়িত্বপ্রাপ্ত পরিচালকবর্গ এর দায়িত্ব হল লন্ডনের পরিবহন ব্যবস্থার জন্য গৃহীত কৌশল বাস্তবায়ন করা এবং লন্ডন এর পরিবহন ব্যবস্থা-কে নিয়ন্ত্রন করা। এর প্রধান শাখা ওয়েস্টমিন্সটার শহর এর উইন্সডর হাউস এ অবস্থিত।


title: ট্রান্সপোর্ট ফর লন্ডন

text: টিএফএল বৃহত্তর লন্ডন কর্তৃপক্ষ আইন ১৯৯৯ এর কারণে বৃহত্তর লন্ডন কর্তৃপক্ষের একটি অংশ হিসেবে ২০০০ সালে প্রতিষ্ঠিত হয়েছিল। টিএফএল এর প্রথম কমিশনার ছিলেন বব কাইলি। প্রথম চেয়ারম্যান ছিলেন লন্ডনের মেয়র কেন লিভিংস্টোন এবং সহ-সভাপতি ছিলেন ডেভ উইতজেল। লিভিংস্টোন এবং উইতজেল ২০০৮ সালের মেয়র নির্বাচনে বরিস জনসন এর নির্বাচিত হওয়ার আগ পর্যন্ত দায়িত্বপ্রাপ্ত ছিলেন।


title: ট্রান্সপোর্ট ফর লন্ডন

text: টিএফএল ২০০৩ সাল পর্যন্ত লন্ডন পাতালের দায়িত্ব গ্রহণ করেনি। তবে এর জন্য বিতর্কিত পাবলিক প্রাইভেট পার্টনারশিপ চুক্তি হওয়ার পর তারা এই দায়িত্ব গ্রহণ করে। এছারাও ট্যাক্সি ক্যাব এর নিয়ত্রন-এর দায়িত্ব মেট্রোপলিটন পুলিশের হাতে ছিল


title: ট্রান্সপোর্ট ফর লন্ডন

text:
ট্রান্সপোর্ট ফর লন্ডন গ্রুপ আর্কাইভ টিএফএল এবং এর পূর্বসূরি সংস্থাগুলোর বাণিজ্যিক নতি সংগ্রহ ও সংরক্ষণ করে। গোড়ার দিকের কিছু নথি টিএফএল গ্রুপ আর্কাইভ-এর পক্ষে লন্ডন মেট্রোপলিটন আর্কাইভ এ সংরক্ষিত আছে।
২০০৫ সালের ৭ জুলাই লন্ডন-এর বাসে বোমা-হামলার পর অনেক কর্মকর্তা এবং কর্মচারী নতুন বছরের সম্মান ২০০৬ –এর তালিকায় ঠাই পেয়েছিলেন। এর কারণ ছিল তারা, বেচে যাওয়া মানুষদের বের হয়ে আসতে, লাশ সরাতে, এবং পরিবহন ব্যবস্থা-কে সচল রেখে লাখো যাত্রীদের দিনশেষে কর্মস্থল ত্যগে অবদান রেখেছিলেন। এদের মধ্যে পিটার হেনডি যিনি ঐ সময়ের সারফেস ট্রান্সপোর্ট বিভাগের প্রধান ছিলেন এবং টিম ও’টুল, পাতাল বিভাগের প্রধান অর্ডার অফ ব্রিটিশ এম্পায়ার পদক পান। এছারাও ডেভিড বয়স, স্টেশন সুপারভাইসর, লন্ডন পাতাল -অর্ডার অফ ব্রিটিশ এম্পায়ার; জন বয়েল, ট্রেন অপারেটর, লন্ডন পাতাল(এমবিই); পিটার স্যানদারস গ্রুপ স্টেশন ম্যানেজার (এববিই); আলান ডেল, নেটওয়ার্ক লিয়াসন ম্যানেজার, লন্ডন বাস(এমবিই) এবং জন গার্ডনার ইভেন্ট প্ল্যানিং ম্যানেজার (এমবিই)


title: বনবিদ্যা

text: বনবিদ্যা () হল মানুষের কল্যাণের তরে উদ্দিষ্ট লক্ষ্য, চাহিদা, এবং মান মেটাতে অরণ্য ও তৎসংশ্লিষ্ট সম্পদের সৃষ্টি, ব্যবস্থাপনা, ব্যবহার, সংরক্ষণ এবং মেরামতের বিজ্ঞান, কলা ও কৌশল। আবাদি জমি অথবা প্রাকৃতিক স্ট্যান্ডে বনবিদ্যার চর্চা করা হয়। বনবিদ্যার প্রধান লক্ষ্য হল এমন পদ্ধতির প্রণয়ন ও বাস্তবায়ন করা যা পরিবেশগত জোগান ও পরিষেবা প্রদানের উদ্দেশ্যে অরণ্যের সুব্যবস্থাপনা করবে। নির্বিঘ্ন অথবা ক্ষতির সম্মুখীন যেকোনো সম্পদ ব্যবস্থাপনা করতে গিয়ে একে সামাজিকভাবে গ্রহণযোগ্য করে তোলার মতো পদ্ধতির প্রণয়নই অরণ্যবিদ্যার সবচাইতে বড় চ্যালেঞ্জ।


title: বনবিদ্যা

text: বনচাষ নামক সংশ্লিষ্ট একটি বিজ্ঞানে স্ট্যান্ড পর্যায়ে বৃক্ষ ও অরণ্যের পুনরুৎপাদন, পরিচর্যা এবং সংগ্রহ সম্বন্ধে আলোকপাত করা হয়। আধুনিক বনবিদ্যার বিষয়ের পরিসর অত্যন্ত ব্যাপক যাতে বাস্তুতন্ত্র পরিষেবার প্রসঙ্গটি অন্তর্ভুক্ত রয়েছে। বাস্তুতন্ত্রের পরিসেবাসমূহ অরণ্য সংরক্ষণের নিমিত্তে কাষ্ঠল দ্রব্যের জন্য কাঁচামালস্বরূপ কাঠ, বন্যপ্রাণীর বাসস্থান, প্রাকৃতিক জলের গুণাগুণ নিয়ন্ত্রণ, জলবিভাজিকা ব্যবস্থাপনা, ভূমিক্ষয় নিয়ন্ত্রণ, এবং বায়ুমন্ডলীয় কার্বন-ডাই-অক্সাইডের সিংক বা ডুবা হিসেবে অরণ্যকে সহায়তা করে। যিনি বনবিদ্যা অনুশীলনের সাথে যুক্ত থাকেন তাকে বনবিদ বা ফরেস্টার বলা হয়।


title: বনবিদ্যা

text: অরণ্য বাস্তুতন্ত্রগুলোকে জীবমন্ডলের সবচাইতে গুরুত্বপূর্ণ উপাদান হিসেবে দেখা হয়। সেইসাথে বনবিদ্যা এখন বিজ্ঞান, ফলিত কলা এবং প্রযুক্তির অত্যাবশ্যক ক্ষেত্র হিসেবে আবির্ভুত হয়েছে।


title: বনবিদ্যা

text: পঞ্চম শতকে মঠধারী সন্ন্যাসীরা জ্বালানি ও খাদ্যের উৎস হিসেবে আড্রিয়াটিকের উপকূলে তখনকার বাইজেন্টাইন রোমানিয়াতে প্রস্তর পাইনের আবাদ করেন। ১৩০৮ খ্রিষ্টাব্দে দান্তে আলিগিয়েরির রচিত কবিতা ডিভাইন কমেডিতে সর্বপ্রথম এ ধরনের বনায়নের উল্লেখ পাওয়া যায়। তারও আগে সপ্তম শতকে যখন কাঠের ক্রমবর্ধমান ঘাটতি দেখা দেয়, ভিজিগোথরা ওক এবং পাইন বনের সংরক্ষণের উদ্দেশ্যে প্রথাবদ্ধ নিয়মাবলির প্রবর্তন করে, আর তার ফলেই প্রথাগত বনবিদ্যার অনুশীলন শুরু হয়। চীনে নানান রকম বনজ সম্পদের ব্যবহার ও ব্যবস্থাপনার ইতিহাস বেশ প্রাচীন- সেই হান সাম্রাজ্যের আমল থেকে। তখন জমিদারদের অধীনে বনব্যবস্থাপনা হত। এই বিষয়টি মিং সাম্রাজ্যের চীনা পন্ডিত জু গুয়াংকি (১৫৬২-১৬৩৩) পরবর্তীতে তাঁর লেখায় তুলে ধরেন। ইউরোপে ভূমির নিয়ন্ত্রণের মধ্যে শিকারের অধিকার অন্তর্ভুক্ত ছিল, এবং যদিও অনেক স্থানে কৃষিজীবীরা অরণ্য থেকে জ্বালানি কাঠ ও ঘরবাড়ি তৈরীর কাঠ সংগ্রহ করতে পারত, তথাপি শিকারের অধিকার একমাত্র অভিজাতদের জন্যই নির্ধারিত ছিল। কাঠের টেকসই উৎপাদনের জন্য নিয়মতান্ত্রিক বন ব্যবস্থাপনার শুরু হয় চতুর্দশ শতকে জার্মানিতে (যেমন, নুরেমবার্গ) এবং ষোড়শ শতকে জাপানে হয়েছিল। বৈশিষ্ট্যস্বরূপ, একটা অরণ্যকে নির্দিষ্ট কতক খন্ডে ভাগ করার পর মানচিত্রায়িত করা হতো; কাঠ সংগ্রহের পরিকল্পনা নেয়া হতো মূলত চারা পুনরুৎপাদনের দিকে খেয়াল রেখে।


title: বনবিদ্যা

text: জন এভলিন ব্রিটিশ দ্বীপপুঞ্জে বৃক্ষ আবাদের চর্চা চাঙ্গা করে তোলেন, যদিও ইতোমধ্যে সেটা খানিকটা জনপ্রিয়তা লাভ করে ফেলেছিল। ষোড়শ লুইয়ের মন্ত্রী জঁ-বাতিস্ত কোল‌বেয়ারের, ফরাসি নৌবাহিনীর ভবিষ্যৎ ব্যবহারের উদ্দেশ্যে আবাদকৃত "টোনছের বন" আশানুরূপভাবে উনিশ শতকের মধ্যভাগে পরিণত হয়ে উঠে। ঐতিহাসিক ফার্নান্দ বঁদেল মন্তব্য করেন "বাষ্পচালিত জাহাজ ছাড়া কোলবেয়ার আর সবকিছু নিয়েই ভেবেছিলেন"। অষ্টাদশ শতকের শেষের দিকে হেস, রাশিয়া, অস্ট্রিয়া-হাঙ্গেরি, সুইডেন, ফ্রান্স ও ইউরোপের অন্যান্য জায়গায় বনবিদ্যা বিষয়ক শিক্ষা প্রতিষ্ঠানগুলো গড়ে উঠতে শুরু করে। উনিশ শতকের সমাপ্তি এবং বিশ শতকের শুরুর দিকে ব্রিটিশ ভারত, যুক্তরাষ্ট্র ও ইউরোপে বন সংরক্ষণ কার্যক্রম শুরু হয়।


title: বনবিদ্যা

text: প্রাকৃতিক পরিবেশ সংরক্ষণজনিত উদ্বেগ ও লগিং কোম্পানিগুলোর প্রযুক্তিগত সক্ষমতা বাড়ার প্রতি সাড়া প্রদান করে বিশ শতকে এসে পশ্চিমা জাতিসমূহ অরণ্য আইন এং বাধ্যতামূলক প্রবিধানের প্রণয়ন ও বিবর্তন ঘটাতে শুরু করে।


title: বনবিদ্যা

text: ক্রান্তীয় বনবিদ্যা হল বনবিদ্যার একটি আলাদা শাখা যা মূলত নিরক্ষীয় অরণ্যগুলো নিয়ে আলোকপাত করে। স্যার ডিয়েট্রিখ ব্রান্ডিসকে ক্রান্তীয় বনবিদ্যার জনক হিসেবে অভিহিত করা হয়।বিগত শতাব্দীগুলোতে বনবিদ্যাকে পৃথক বিজ্ঞান হিসেবে গণ্য করা হতো। বাস্তুবিদ্যা ও পরিবেশবিজ্ঞানের উঠে আসার সাথে সাথে ফলিত বিজ্ঞানগুলোকে পুনর্বিন্যাস করা হয়েছে। এই মতের সাথে সঙ্গতি রেখে বনবিদ্যাকে প্রাথমিক তিনটি ভূমি-ব্যবহার বিজ্ঞানের একটি হিসেবে ধরা হয়। বাকি দু’টি হলো কৃষি শিক্ষা ও কৃষিবনবিদ্যা। প্রাকৃতিক অরণ্য ব্যবস্থাপনার মৌলিক সূত্রগুলো মূলত এসকল শিরোনামের অধীনে প্রাকৃতিক বাস্তুবিদ্যার বৈশিষ্ট্য নিয়েই এসেছে। বাস্তুবিদ্যা আর কৃষিবাস্তুবিদ্যার মূলনীতির সমণ্বয়কে কাজে লাগিয়ে পরিকল্পনা ও ব্যবস্থাপনা করা হয় বনবিদ্যা বা বনায়নের যার প্রাথমিক উদ্দেশ্য হচ্ছে বনজদ্রব্যের সুষ্ঠু আহরণ।


title: বনবিদ্যা

text: আজকালকার দিনে অরণ্য বাস্তুতন্ত্রগুলোর ব্যবস্থাপনা এবং বৃক্ষ প্রজাতি ও প্রকরণের জিনগত মানোন্নয়নের জন্য বেশ শক্তিশালি গবেষণা ক্ষেত্র বিদ্যমান। বনবিদ্যার আওতায় রয়েছে আবাদ, সংরক্ষণ, পাতলাকরণ, নিয়ন্ত্রিত দহন, বৃক্ষপতন, আহরণ এবং তক্তার প্রক্রিয়াকরণের উত্তম পদ্ধতি প্রণয়ন। আধুনিক বনবিদ্যার অন্যতম প্রয়োগ হচ্ছে পুনর্বনায়ন, যেখানে একটি এলাকায় বৃক্ষের আবাদ ও পরিচর্যা করা হয়।


title: বনবিদ্যা

text: অনেক অঞ্চলের বাস্তুতান্ত্রিক, অর্থনৈতিক, এবং সামাজিক ক্ষেত্রে বনজশিল্পের রয়েছে মূখ্য অবদান। ১৯৯০ সাল থেকে বিভিন্ন দেশে তৃতীয়-পক্ষ যাচাইকরণ প্রথা বহুলভাবে ব্যবহৃত হয়ে আসছে। অরণ্যের সুস্থতার নিমিত্তে ন্যস্তভার এবং টেকসই বনবিদ্যার বিষয়ে স্বাধীনভাবে যাচাই করাই এসকল তৃতীয় পক্ষের কাজ। এ ধরনের যাচাইকরণ পদ্ধতি বস্তুত কতিপয় বনবিদ্যার অনুশীলন, বিশেষত, উন্নত বিশ্বে সম্পদ ব্যবস্থাপনার উদ্বেগের সাথে সাথে স্বল্পোন্নত অঞ্চলে নির্বনায়নের কঠোর সমালোচনার প্রতি সাড়া প্রদান করে প্রণয়ন করা হয়েছিল। তবে প্রাথমিকভাবে বাজারের হাতিয়ার হিসেবে কাজ করা এবং দাবিকৃত স্বাধীনতার অপ্রতুলতার জন্য কয়েকটি যাচাইকরণ পদ্ধতির সমালোচনা করা হয়।


title: বনবিদ্যা

text: ভূসংস্থানিকভাবে কঠোর জঙ্গলাকীর্ণ ভূখন্ডে বিপজ্জনক ভূমিক্ষয় বা এমনকি ভূমিধ্বস প্রতিরোধ অথবা হ্রাসের জন্য সঠিক বনবিদ্যা অত্যন্ত গুরুত্বপূর্ন। যেসব এলাকায় ভূমিধ্বসের সম্ভাবনা অত্যন্ত বেশি, সেসব জায়গার বন মাটিকে আটকে ধরে স্থির রাখে এবং জানমালের ক্ষয়ক্ষতি থেকে রক্ষা করে।


title: বনবিদ্যা

text: বনের অব্যবস্থাপনা এবং তক্তা ছাড়াও এর অন্যান্য পরিষেবার দিকগুলো, যেমন আদিবাসি অধিকার, মনোরঞ্জন, জলবিভাজিকা ব্যবস্থাপনা, এবং জঙ্গল, পানিপথ ও বন্যপ্রাণীর আবাসস্থল, সম্বন্ধে ব্যাপক উপলব্ধির ফলে জনসাধারণের মাঝে বন ব্যবস্থাপনার বিষয়টি নিয়ে মতবিরোধ দেখা দিয়েছে। কাষ্ঠল দ্রব্যাদির চাহিদা বাড়ার সাথে সাথে দাবানল, লগিং, মোটরচালিত মনোরঞ্জন এবং অন্যান্য বিষয়গুলোর ভূমিকার প্রতি সুস্পষ্ট মতানৈক্য তর্কের অবকাশ সৃষ্টি করে।


title: বনবিদ্যা

text: বনকর্মীরা মূলত তক্তাশিল্প, সরকারি সংস্থা, সংরক্ষণ গোষ্ঠী, স্থানীয় কর্তৃপক্ষ, শহুরে উদ্যান সমিতি, নাগরিক সঙ্ঘ, এবং বেসরকারী জমিদারদের হয়ে কাজ করেন। পেশাদার বনপালদের কাজের ব্যাপ্তি ব্যাপক ও বিচিত্র যেখানে বিশ্ববিদ্যালয়ের স্নাতক উপাধি থেকে শুরু করে পিএইচডি পর্যন্ত শিক্ষাগত যোগ্যতার প্রয়োজন পড়ে। শিল্পসংক্রান্ত বনবিদরা সযত্ন আহরনসহ অরণ্যের পুনরুৎপাদনের পরকল্পনায় নিযুক্ত থাকেন। শহুরে বনবিদরা নগরের সবুজ চত্বরে বৃক্ষ ব্যবস্থাপনা করেন। যারা বৃক্ষ নার্সারিতে কাজ করেন তারা কাষ্ঠভূমি তৈরী অথবা পুনরুৎপাদন প্রকল্পের জন্য চারাগাছ ফলান। বনবিদরা বৃক্ষের জিনতত্ত্ব মানোন্নয়নে নিয়োজিত থাকেন। অরণ্য প্রকৌশলিরা নতুন ধরণের স্থাপনার প্রবর্তন করেন। এছাড়াও পেশাদার বনবিদরা ভৌগলিক তথ্য ব্যবস্থার মতোন উপকরণের সহায়তায় অরণ্যের বৃদ্ধি পরিমাপ ও মডেল তৈরী করেন। অরণ্যে কীটের উপদ্রব, রোগবালাই, বন ও তৃণভূমির দাবানল কমাতেও বনবিদরা কাজ করেন, তবে যদি মহামারী অথবা জানমালের ক্ষতির সম্ভাবন কম থাকে, বেশিরভাগ সময়ই তারা বনের বাস্তুতন্ত্রের এসব প্রাকৃতিক ঘটনাগুলোকে স্বাভাবিকভাবে ঘটতে দেন। বন্যপ্রাণী সংরক্ষণ পরিকল্পনা এবং জলবিভাজিকা রক্ষায়ও বনবিদদের বিচরণ দিনকে দিন বেড়েই চলেছে।বনবিদরা প্রধানত কাঠ ব্যবস্থাপনা, বিশেষ করে পুনর্বনায়ন, বনকে সবচাইতে ভালো অবস্থায় রাখা এবং দাবানল নিয়ন্ত্রনে সংশ্লিষ্ট থাকেন।


title: বনবিদ্যা

text: নকশাকৃত সম্পদের তথ্যতালিকার সহায়তায় বনবিদরা বন ব্যবস্থাপনার পরিকল্পনা প্রণয়ণ ও বাস্তবায়ন করে থাকেন। তথ্যতালিকায় সাধারণত একটা এলাকার ভূসংস্থানিক বৈশিষ্ট্য এবং প্রজাতি অনুযায়ী বৃক্ষ ও অন্যান্য উদ্ভিদের ছড়িয়ে ছিটিয়ে থাকা বা বিস্তারণের তথ্য অন্তর্ভুক্ত থাকে। পরিকল্পনাতে ভূমিমালিকের উদ্দেশ্য, সড়ক, সাঁকো, মনুষ্যবসতির সংলগ্নতা, জলের বৈশিষ্ট্য ও অবস্থা, এবং মৃত্তিকার তথ্যের ব্যাপারে অবগত হতে হয়। এছাড়াও পরিকল্পনাতে বিশেষভাবে বনপালনসংক্রান্ত ব্যবস্থাপত্র এবং এর বাস্তবায়নের উপযুক্ত সময় নির্বাচনের বিষয়টির উপর গুরুত্বারোপ করা হয়।


title: বনবিদ্যা

text: সেই সাথে ভূমিমালিকের উদ্দেশ্য এবং বাস্তুগত, অর্থনৈতিক, লজিষ্টিক (যেমন, সম্পদে প্রবেশ) ও অন্যান্য সীমাবদ্ধতার সম্মুখীন সম্পদের সম্ভাব্য ভবিষ্যত দশার সুপারিশসমূহ বন ব্যবস্থাপনার পরিকল্পনায় অন্তর্ভুক্ত করা হয়। একইসাথে, প্রক্রিয়াকরণ ও বিক্রির কথা মাথায় রেখে পরিকল্পনাতে গুণগত মানসম্পন্ন বনজ দ্রব্যের উৎপাদনের উপর জোর দেয়া হয়। এভাবেই বৃক্ষ প্রজাতি এবং এর পরিমাণ ও ধরণ, যা মূলত আহরিত দ্রব্যের মান এবং সংখ্যার উপর নির্ভরশীল, বনপালনের গুরুত্বপূর্ণ উপাদান হিসেবে আবির্ভুত হচ্ছে।


title: বনবিদ্যা

text: একটি ভালো ব্যবস্থাপনা পরিকল্পনায়, যেকোনো সুপারিশকৃত আহরণ রীতি পালনের পর স্ট্যান্ডের ভবিষ্যত দশা ছাড়াও ভবিষ্যত ব্যবস্থাপত্র (বিশেষ করে অন্তর্বর্তী স্ট্যান্ড উন্নয়নমূলক কার্যাবলী), এবং চূড়ান্ত আহরণের পর প্রাকৃতিক ও কৃত্রিম পুনরোৎপাদনের পরিকল্পনার বিষয়গুলো বিবেচনায় রাখা হয়।


title: বনবিদ্যা

text: ভূমিমালিক ও ইজারাদারদের উদ্দেশ্য সাধারণত এইসব পরিকল্পনা ও পরবর্তী জমির মানোন্নয়ন কার্যাবলিকে প্রভাবিত করে। ব্রিটেনে “উপযুক্ত বনবিদ্যা অনুশীলন” - এই মূলনীতিকে প্রতিপাদ্য করে পরিকল্পনায় আবশ্যিকভাবে অন্যান্য উপকারভোগী, যেমন জঙ্গলের ভেতরে অথবা আশেপাশে বসবাসকারি সংলগ্ন গোষ্ঠী অথবা গ্রামীণ আবাসিকদের, প্রয়োজনের দিকগুলো বিবেচনায় রাখা হয়। পরিকল্পনা প্রণয়নের সময় বনবিদরা বৃক্ষ ভূপাতন এবং পরিবেশগত আইনকানুনের বিষয়াদি মাথায় রাখেন। টেকসই আহরণ ও বৃক্ষের প্রতিস্থাপন সম্পর্কে ব্যবস্থাপনা পরিকল্পনাগুলো নির্দেশনা দেয়। কোনো ধরনের সড়ক নির্মাণ বা বন প্রকৌশলগত ক্রিয়াকলাপের প্রয়োজন থাকলে সে সম্পর্কে পরিকল্পনাগুলো অবগত করে।


title: বনবিদ্যা

text: জলবায়ু পরিবর্তনের আইনকানুনগুলো কীভাবে সংশ্লিষট কর্মকান্ডকে প্রভাবিত করবে, সে বিষয়টি কৃষি ও অরণ্যের নের্তৃবৃন্দ বুঝার চেষ্টা করছেন। প্রাপ্ত তথ্যসমূহ এমনসব উপাত্ত দেবে যেগুলো নতুন জলবায়ু পরিবর্তন নিয়ন্ত্রণমূলক তন্ত্রে কৃষি ও বনবিদ্যার ভূমিকাকে নির্ধারণ করে দেবে।


title: বনবিদ্যা

text: বনবিদ্যার প্রথম নিবেদিত শিক্ষাঙ্গনটি জর্জ লুডভিগ হার্টিগের হাত ধরে ১৭৮৭ সালে জার্মানির হেস রাজ্যের ভেটাআও-এর হাঙ্গেন-এ প্রতিষ্ঠিত হয়, যদিও এর আগেই হেস-ডারমষ্টাড-এর গিসেন বিশ্ববিদ্যালয়সহ মধ্য ইউরোপে এ বিষয়ে পড়ানো হতো।


title: বনবিদ্যা

text:
স্পেনে বনবিদ্যার প্রথম বিদ্যালয়টি ছিল ১৮৪৪ সালে প্রতিষ্ঠিত ফরেস্ট এঞ্জিনিয়ারিং স্কুল অভ মাদ্রিদ ()।
জর্জ ওয়াশিংটন ভ্যান্ডারবিল্টের বাল্টিমোর এষ্টেটের মাটিতে নর্থ ক্যারোলাইনার এ্যাশভিলে ১৮৯৮ সালের ১ সেপ্টেম্বর কার্ল আলউইন শেঙ্ক-এর মাধ্যমে উত্তর আমেরিকার সর্বপ্রথম বনবিদ্যালয় হিসেবে বিল্টমোর বনবিদ্যালয় প্রতিষ্টিত হয়। এর কয়েক সপ্তাহ পরে ১৯৯৮ সালের সেপ্টেম্বর মাসেই কর্নেল বিশ্ববিদ্যালয়ে নিউইয়র্ক রাজ্য বনমহাবিদ্যালয় প্রতিষ্ঠা পায়। উনিশ শতকের প্রথম ভাগে উত্তর আমেরিকার বনবিদরা জার্মানিতে বনবিদ্যার উপর পড়াশোনার জন্য জার্মানিতে যান। এছাড়াও, প্রথমদিককার কয়েকজন জার্মান বনবিদ উত্তর আমেরিকাতে| স্থায়ীভাবে বসবাস করা শুরু করেন।


title: বনবিদ্যা

text: দক্ষিণ আমেরিকায় প্রথম বনবিদ্যালয় প্রতিষ্ঠিত হয় ব্রাজিলের মিনা জেরাইসের ভিচোজাতে ১৯৬২ সালে, যা পরের বছর কুরিতিবা’র পারানা ফেডারেল বিশ্ববিদ্যালয়ের একটি অনুষদ হিসেবে স্থানান্তর করে।


title: বনবিদ্যা

text: এখনকার দিনে বনবিদ্যার পড়াশোনায় সাধারণত জীববিজ্ঞান, উদ্ভিদবিজ্ঞান, জিনতত্ত্ব, মৃত্তিকা বিজ্ঞান, জলবায়ু বিজ্ঞান, পানিবিজ্ঞান, অর্থনীতি এবং বন ব্যবস্থাপনার উপর হাতে কলমে শিক্ষায় দেয়া হয়। তাছাড়া, সামাজিকবিজ্ঞান ও রাষ্ট্রবিজ্ঞানের প্রাথমিক ধারণার উপর শিক্ষা, উপরি সুবিধা হিসেবে গণ্য হয়।


title: বনবিদ্যা

text: ভারতে বনবিদ্যার উপর লেখাপড়া ভার মূলত কৃষি বিশ্ববিদ্যালয় আর বন গবেষণা ইনস্টিটিউটসমূহের (বিশ্ববিদ্যালয়ের মতো) উপর ন্যস্ত। এসব বিশ্ববিদ্যালয়ে স্নাতক পর্যায়ে চার বছরের ডিগ্রী কার্যক্রম চালানো হয়। মাষ্টার্স ও ডক্টরেট ডিগ্রীও এসব প্রতিষ্ঠানে বিদ্যমান।


title: বনবিদ্যা

text: যুক্তরাষ্ট্রে আমেরিকান বনবিদ সমিতির অধিভুক্তিতে বনবিদ্যা সংক্রান্ত শিক্ষার অংশ হিসেবে মাধ্যমিকোত্তর ব্যাচেলর এবং মাষ্টার্স ডিগ্রী প্রদান করা হয়।


title: বনবিদ্যা

text:
কানাডায় কানাডীয় বনবিদ্যা ইনস্টিটিউট কর্তৃক এর অধিভুক্ত মহাবিদ্যালয় ও প্রযুক্তিগত কার্যক্রমসহ, বিশ্ববিদ্যালয়ের স্নাতকদেরকে রৌপ্য অঙ্গুরীয় প্রদান করা হয়ে থাকে।
অনেক ইউরোপীয় দেশ, বলোনিয়া প্রক্রিয়া এবং ইউরোপীয় উচ্চতর শিক্ষা এলাকার আবশ্যক শর্ত অনুসারে বনবিদ্যার উপর হাতে কলমে শিক্ষা দিয়ে থাকে।


title: বনবিদ্যা

text: বন গবেষণা প্রতিষ্ঠানসমূহের আন্তর্জাতিক সঙ্ঘ হল একমাত্র আন্তর্জাতিক প্রতিষ্ঠান যেটি বিশ্বব্যাপি বনবিজ্ঞানের প্রয়াসগুলোকে একটি সাধারণ মঞ্চে নিয়ে আসে। বননীতি শিক্ষা নেটওয়ার্কের মতোন প্রতিষ্ঠানগুলো আন্তর্জাতিক বন রাজনীতিকে সহজসাধ্যকরণ এবং এ বিষয়ে তথ্য আদান-প্রদানে নিবেদিত থাকে।


title: চৌধুরী রহমত আলি

text: চৌধুরী রহমত আলি (উর্দু : چودھری رحمت علی) (১৬ নভেম্বর ১৮৯৫ – ১২ ফেব্রুয়ারি ১৯৫১) ছিলেন একজন পাকিস্তানি মুসলিম জাতীয়তাবাদী। তিনি পাকিস্তান সৃষ্টির প্রবক্তাদের অন্যতম। দক্ষিণ এশিয়ায় মুসলিমদের পৃথক আবাসভূমির জন্য “পাকিস্তান” শব্দটি তার সৃষ্টি। তাকে পাকিস্তান প্রতিষ্ঠার আন্দোলনের স্থপতি হিসেবে তাকে বিবেচনা করা হয়। ১৯৩৩ সালে প্রকাশিত পুস্তিকা "নাউ অর নেভার; আর উই টু লিভ অর পেরিশ ফরএভার?" এর লেখক হিসেবে তিনি খ্যাত। এটি পাকিস্তান ঘোষণা বলেও পরিচিত। পুস্তিকাটি নিম্নোক্তভাবে শুরু হয়ঃ


title: চৌধুরী রহমত আলি

text: “ভারতের ইতিহাসের এই গুরুত্বপূর্ণ সময়ে, যখন ব্রিটিশ ও ভারতীয় মুখপাত্ররা এই ভূমির জন্য কেন্দ্রীয় সংবিধানের ভিত্তি গড়ে তুলছেন, আমরা আপনাদের কাছে এই আবেদন জানাচ্ছি, আমাদের সাধারণ ঐতিহ্যের নামে, আমাদের ত্রিশ মিলিয়ন মুসলিম ভাই যারা পাকস্তানে বাস করে তাদের পক্ষে – এর মাধ্যমে আমরা ভারতের পাঁচটি উত্তরাঞ্চলীয় প্রদেশকে বোঝাচ্ছি, যথাঃ পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মীর, সিন্ধু ও বালুচিস্তান।“


title: চৌধুরী রহমত আলি

text: চৌধুরী রহমত আলি তৎকালীন ভারতের পাঞ্জাবের হোশিয়ারপুর জেলার অন্তর্গত বালাচৌর শহরে একটি মুসলিম গুরজার পরিবারে জন্মগ্রহণ করেন (বর্তমান নাওয়ানশহর জেলা)। ১৯১৮ সালে তিনি লাহোরের ইসলামিয়া মাদ্রাসা থেকে স্নাতক সম্পন্ন করে তিনি লাহোরের আইচসন কলেজে শিক্ষক হিসেবে যোগ দেন। এরপর তিনি পাঞ্জাব বিশ্ববিদ্যালয়ে আইন বিষয়ে অধ্যয়নের জন্য ভর্তি হন। ১৯৩০ সালে তিনি ইংল্যান্ড চলে যান ও ১৯৩১ সালে ক্যামব্রিজে ইমানুয়েল কলেজে যোগ দেন। ১৯৩৩ সালে তিনি “নাউ অর নেভার” পুস্তিকাটি প্রকাশ করেন। এতে সর্বপ্রথম ‘’পাকিস্তান’’ শব্দটির উল্লেখ করা হয়। ১৯৩৩ সালে তিনি ইংল্যান্ডে পাকিস্তান জাতীয় আন্দোলন প্রতিষ্ঠা করেন। ১৯৩৩ সালে পরবর্তীতে তিনি বিএ ডিগ্রি অর্জন করেন ও ১৯৪০ সালে ক্যামব্রিজ বিশ্ববিদ্যালয় থেকে এমএ ডিগ্রি অর্জন করেন। ১৯৪৩ সালে তিনি লন্ডনের মিডল টেম্পলে যোগ দেন। ১৯৪৭ সাল পর্যন্ত দক্ষিণ এশিয়া নিয়ে তার দৃষ্টিভঙ্গি তিনি বিভিন্ন পুস্তিকায় প্রকাশ করেন। ভারত বিভাগের ফলে ঘটিত গণহত্যা ও ব্যাপক দেশান্তর তাকে ব্যথিত করে তোলে। দুই দেশের মধ্যে বন্টনকৃত এলাকা নিয়ে তার অসন্তোষ ছিল। তিনি একে বিশৃঙ্খলার কারণ হিসেবে উল্লেখ করেন।


title: চৌধুরী রহমত আলি

text: চৌধুরী রহমত আলি বিশ্বাস করতেন যে ভারতের মুসলিমদের মজবুত, স্বাধীন সম্প্রদায় হিসেবে দাঁড়াতে হলে রাজনৈতিক দিক থেকে সংস্কার করতে হবে। তিনি ইসলামের ইতিহাস দ্বারা অনুপ্রাণিত ছিলেন। বিশেষ করে ইসলামের প্রতিষ্ঠাকালের সময় নবী মুহাম্মদ (সাঃ) এর আরবের গোত্রগুলোকে ঐক্যবদ্ধ করার ঘটনা তাকে বিশেষভাবে অনুপ্রাণিত করে। তিনি বিশ্বাস করতেন যে ক্রমান্বয়ে প্রতিকূল হয়ে উঠা ভারতে ভারতীয় মুসলিমদেরকেও একইভাবে ঐক্যভাবে হতে হবে।


title: চৌধুরী রহমত আলি

text: মুহাম্মদ ইকবাল ও অন্যান্যদের মত তার লেখাগুলোও পাকিস্তান সৃষ্টির উদ্দীপক হিসেবে কাজ করে। তিনি বাংলার মুসলিমদের জন্য বাঙ্গিস্তান ও দক্ষিণাত্যের মুসলিমদের জন্য উসমানিস্তান নামের আবাসভূমির প্রস্তাব করেন। বিভিন্ন ধর্মের মানুষের জন্য তিনি দক্ষিণ এশিয়ার “দিনিয়া’’ নামের প্রস্তাব করেন।


title: চৌধুরী রহমত আলি

text: আলি পাকিস্তান ধারণার প্রতি উৎসর্গিত হিসেবে খ্যাত। ১৯৪৭ সালে পাকিস্তান প্রতিষ্ঠার পর তিনি জাতিসংঘে কাশ্মীর ইস্যুতে পাকিস্তানের পক্ষে ও ভারতের ভেতর বসবাসকারী মুসলিম সংখ্যালঘুদের অধিকারের পক্ষে বক্তব্য তুলে ধরেন।


title: চৌধুরী রহমত আলি

text:
১৯৩২ সালে আলি ৩ হাম্বারস্টোন রোডের একটি বাড়িতে উঠেন। এই বাড়ির একটি কক্ষে তিনি সর্বপ্রথম ‘পাকিস্তান’ শব্দটি লেখেন বলে উল্লেখ করা হয়। এই নামের উৎপত্তি বিষয়ে কয়েকটি মত রয়েছে। তার এক বন্ধু আবদুল করিম জব্বারের মতে ১৯৩২ সালে আলি তার বন্ধু পীর আহসানউদ্দিন ও খাজা আবদুল রহিমের সাথে টেমস নদীর তীর ধরে হাটার সময় নামটি তার মাথায় আসে। আলির সেক্রেটারি মিস ফ্রস্টের মতে লন্ডনের একটি বাসে চড়ার সময় তিনি ধারণাটি লাভ করেন।
১৯৩৩ সালের ২৮ জানুয়ারি আলি তার ধারণা "নাউ অর নেভার; আর উই টু লিভ অর পেরিশ ফরএভার?" পুস্তিকায় প্রকাশ করেন। পাকস্তান শব্দটি ভারতের উত্তরের পাঁচটি রাজ্যকে পাঞ্জাব, উত্তর-পশ্চিম সীমান্ত প্রদেশ (আফগান প্রদেশ), কাশ্মীর, সিন্ধু ও বেলুচিস্তানকে নির্দেশ করে। ১৯৩৩ সালের শেষ নাগাদ ‘পাকিস্তান’ শব্দটি বেশ পরিচিত হয়ে উঠে এবং উচ্চারণের সুবিধার্থে ‘ই’ যোগ করা হয় (‘আফগানিস্তান’ এর মত)।


title: চৌধুরী রহমত আলি

text: পরবর্তী একটি বইয়ে আলি এর উৎপত্তি ব্যাখ্যাসহ বিবৃত করেন:


title: চৌধুরী রহমত আলি

text: তার জীবনীকার কে. কে. আজিজ লিখেছেন যে রহমত আলি একাই এই ঘোষণাটির খসড়া তৈরী করেন (যেটিতে পাকিস্তান শব্দটি প্রথমবার ব্যবহৃত হয়), কিন্তু একে প্রতিনিধিত্বশীল করে তোলার জন্য তার সাথে এতে স্বাক্ষর করবে এমন লোকদের খুজতে থাকেন। এই খোঁজ সহজ ছিল না। ইংল্যান্ডে এর সপক্ষে তিনজন সমর্থক ও স্বাক্ষরকারী পেতে একমাসের বেশি সময় লেগেছিল। পরবর্তীতে রাজনৈতিক প্রতিদ্বন্দ্বীরা এই স্বাক্ষরকারীদের ও আলির অন্যান্য বন্ধুদের নাম ‘পাকিস্তান’ শব্দের স্রষ্টা হিসেবে ব্যবহার করে।


title: চৌধুরী রহমত আলি

text: এ প্রসঙ্গে মোহাম্মদ আলি জিন্নাহর উদ্ধৃতি দেয়া যায়। ১৯৪৩ সালের ২৪ এপ্রিল অল ইন্ডিয়া মুসলিম লীগের বার্ষিক অধিবেশনে তিনি বলেন:


title: চৌধুরী রহমত আলি

text: “আমার ধারণা আপনারা আমাকে সমর্থন করবেন যে যখন আমরা লাহোর প্রস্তাব পাস করি তখন আমরা ‘পাকিস্তান’ শব্দটি ব্যবহার করিনি। কে আমাদের এই শব্দটি দিয়েছে? (“হিন্দুদের” চিৎকার) আমি বলবে এটা তাদের ভুল। তারা এটিকে পাকিস্তান প্রস্তাব বলছে। তারা মুসলিমদের আন্দোলন সম্পর্কে আসলেই অনবহিত। এই শব্দটি তারা আমাদের উপর আরোপিত করেছে ... আপনারা ভাল করে জানেন যে পাকিস্তান শব্দটি কিছু হিন্দু ও ব্রিটিশ পত্রিকা আমাদের উপর চাপিয়ে দিচ্ছে। এখন অনেকদিন ধরে আমাদের প্রস্তাব যা দীর্ঘদিন ধরে লাহোর প্রস্তাব হিসেবে পরিচিত ছিল তাকে পাকিস্তান বলা হচ্ছে। কিন্তু কতদিন আমরা এই দীর্ঘ বাক্যটি ব্যবহার করব? এখন আমি আমার হিন্দু ও ব্রিটিশ বন্ধুদেরকে বলবঃ আমাদেরকে একটি শব্দ প্রদানের জন্য আপনাদেরকে আমরা ধন্যবাদ জানাই। (প্রশংসা ও উচ্চধ্বনি)। পাকিস্তান শব্দের উৎপত্তি কী? মুসলিম লীগ বা কায়েদে আজম এই শব্দটি তৈরী করেনি। লন্ডনের কিছু তরুণ সঙ্গী যারা চাচ্ছেন যাতে ভারত থেকে উত্তর পশ্চিমের কিছু নির্দিষ্ট অংশ পৃথক করে নেয়া হয় তারা ১৯২৯-৩০ এ নামটি উদ্ভাবন করেন, এই ধারণার আরম্ভ করেন ও এই অঞ্চলকে পাকিস্তান নাম দেন। তারা পাঞ্জাব থেকে পি, আফগান থেকে এ, যেহেতু বর্তমানেও উত্তর পশ্চিম সীমান্ত প্রদেশকে আফগান বলা হয়, কাশ্মীর থেকে কে, সিন্ধু থেকে এস. ও বালুচিস্তান থেকে তান নির্বাচিত করেন। এর মাধ্যমে নামটি সৃষ্টি হয়। শব্দের অর্থ যাই হোক না কেন এটি পরিষ্কার যে প্রত্যেক সভ্য দেশের ভাষাই নতুন শব্দ উদ্ভাবন করে। পাকিস্তান শব্দটি লাহোর প্রস্তাবের অর্থ নির্দেশ করে। আমরা একটি শব্দ চাইছিলাম ও এটি আমাদের কাছে এসে গেছে এবং আমরা একে লাহোর প্রস্তাব প্রতিশব্দ হিসেবে ব্যবহারের উপযোগী বলে মনে করছি।“


title: চৌধুরী রহমত আলি

text: ১৯৩০ সালের ২৯ ডিসেম্বর মোহাম্মদ ইকবাল তার স্মারক বক্তব্যে বলেনঃ


title: চৌধুরী রহমত আলি

text: " "পাঞ্জাব, উত্তর-পশ্চিম সীমান্ত প্রদেশ, সিন্ধু ও বালুচিস্তানকে একটি একক রাষ্ট্র হিসেবে দেখতে আমি পছন্দ করি। ব্রিটিশ সাম্রাজ্যের অধীন স্বায়ত্তশাসিত বা ব্রিটিশ সাম্রাজ্যের বাইরে, উত্তর-পশ্চিমে ভারতীয় মুসলিমদের রাষ্ট্র আমার কাছে মুসলিমদের, অন্ততপক্ষে উত্তর-পশ্চিম ভারতের মুসলিমদের চূড়ান্ত নিয়তি বলে মনে হয়।" "


title: চৌধুরী রহমত আলি

text: কিছু বিশেষজ্ঞের মতে ইকবাল একটি স্বশাসিত মুসলিম রাষ্ট্রের কথা বলেননি; বরং তিনি পাঞ্জাব, সিন্ধু, সীমান্ত প্রদেশ ও বালুচিস্তানকে নিয়ে ভারতের মধ্যে উত্তর-পশ্চিমাঞ্চলে একীভূত একটি মুসলিম প্রদেশ চাইতেন। তারা বলেন যে “ইকবাল কখনো দেশের বিভক্তিসূচক কিছু বলেননি। বরঞ্চ তিনি ভারতের জন্য ফেডারেল ব্যবস্থার পক্ষপাতি ছিলেন ... এবং চাইতেন ভারতীয় ফেডারেশনের ভেতর মুসলিমদের একত্রিত থাকুক।


title: চৌধুরী রহমত আলি

text:
আরেকজন ভারতীয় ইতিহাসবিদ, তারা চাঁদ বলেন যে ইকবাল ভারতের বিভক্তির কথা ভাবেননি কিন্তু ভারতের ভেতর স্বাশাসিত রাজ্যের কথা ভাবতেন। ড. সফদর মেহমুদও কিছু ব্যাপারে গবেষণা করেন এবং বলেন যে এলাহাবাদে একটি বক্তব্যে ইকবাল ভারতীয় ফেডারেশনের অন্তর্গত একটি মুসলিম সংখ্যাগরিষ্ঠ প্রদেশের প্রস্তাব করেন এবং ভারতীয় ফেডারেশনের বাইরে স্বাধীন রাষ্ট্রের কথা তিনি বলেননি।
ব্রিটিশ ও ভারতীয় পত্রিকায় এই দুটি ভিন্ন প্রকল্প নিয়ে সমালোচনা করা হয়। “পাকিস্তান” নামক শব্দের উৎপত্তির ব্যাপারে বিভ্রান্তির সৃষ্টি করা হয়। এমনকি জওহরলাল নেহ্‌রু লিখেছেনঃ “ইকবাল পাকিস্তানের একজন প্রথমদিককার সমর্থক ছিলেন এবং এরপরও তিনি এর পরবর্তী ভয়ংকর ও অর্থহীনতা বুঝতে পেরেছিলেন এডওয়ার্ড থমসন লিখেছেন যে কথোপকথনের সময় ইকবাল তাকে বলেন যে তিনি পাকিস্তানের সমর্থন করেছেন কারণ মুসলিম লীগের অধিবেশনের সভাপতির পদে ছিলেন, কিন্তু তিনি নিশ্চিত ছিলেন যে এটি সামগ্রিকভাবে ভারতের জন্য ক্ষতিকর হবে এবং বিশেষ করে মুসলিমদের জন্য।"


title: চৌধুরী রহমত আলি

text: ১৯৩৪ সালে চৌধুরী রহমত আলি ও তার বন্ধুরা মুহাম্মদ আলী জিন্নাহর সাথে সাক্ষাৎ করেন এবং পাকিস্তান ধারণার জন্য তার সমর্থন কামনা করেন। তিনি উত্তর দেনঃ "আমার প্রিয় পুত্ররা, তাড়াহুড়া কর না, পানিকে প্রবাহিত হতে দাও এবং তারা তাদের নিজস্ব পথ খুজে নেবে।"


title: চৌধুরী রহমত আলি

text: চৌধুরী রহমত আলি পাকিস্তান ধারণার একজন নেতৃত্বস্থানীয় ব্যক্তিত্ব হলেও প্রাপ্তবয়স্ক হওয়ার পর তিনি অধিকাংশ সময়ই ইংল্যান্ডে কাটান। ১৯৪৮ সালের ৬ এপ্রিল লাহোরে আসার পর তিনি পাকিস্তানের সৃষ্টির ব্যাপারে নিজের অসন্তোষ প্রকাশ করেন। তার “নাউ অর নেভার” পুস্তিকায় তুলে ধরা পাকিস্তানের চেয়ে তুলনামূলক ক্ষুদ্র পাকিস্তানের ব্যাপারে তিনি ব্যথিত ছিলেন।


title: চৌধুরী রহমত আলি

text: পাকিস্তান সৃষ্টির পর ১৯৪৮ এর এপ্রিলে তিনি পাকিস্তানে ফিরে আসেন। এখানে থেকে যাওয়া তার উদ্দেশ্য ছিল। কিন্তু তৎকালীন প্রধানমন্ত্রী লিয়াকত আলি খান তাকে দেশত্যাগের আদেশ দেন। তার সম্পদ বাজেয়াপ্ত করা হয়। ১৯৪৮ এর অক্টোবরে তিনি খালি হাতে ইংল্যান্ড ফিরে যান।


title: চৌধুরী রহমত আলি

text: ১৯৫১ সালের ফেব্রুয়ারি তিনি মৃত্যুবরণ করেন। ২০ ফেব্রুয়ারি ক্যামব্রিজের Newmarket Road Cemeteryনিউমার্কেট রোড সিমেট্রিতে তাকে দাফন করা হয়।


title: দামেস্ক জয়, ১৯২০

text: ১৯২০ সালে ফরাসিরা দামেস্ক জয় করে। এটি ছিল সিরিয়া-ফ্রান্স যুদ্ধের চূড়ান্ত পর্যায়। ফরাসিরা আরবদের কোনো প্রকার বাধা ছাড়াই দামেস্ক জয় করে নেয়। এর ফলে সিরিয়া আরব রাজতন্ত্র বিলুপ্ত হয় এবং সিরিয়ায় ফরাসি মেন্ডেট শুরু হয়।


title: দামেস্ক জয়, ১৯২০

text: ফরাসি ও হাশেমিদের মধ্যকার যুদ্ধ ১৯২০ সালে সূত্রপাত হয়। শীঘ্রই এই যুদ্ধ নবগঠিত সিরিয়ার রাজতন্ত্রের জন্য হুমকিস্বরূপ হয়ে উঠে। রাজা ফয়সাল ফ্রান্সের সাথে দীর্ঘমেয়াদী রক্তাক্ত যুদ্ধের কথা বিবেচনা করে ১৪ জুলাই আত্মসমর্পণ করেন। কিন্তু তার আদেশ অমান্য করে যুদ্ধ মন্ত্রী জেনারেল ইউসুফ আল-আজমা তার সৈন্যবাহিনী নিয়ে মায়সালুনের দিকে অগ্রসর হন। মায়সালুনের যুদ্ধে সিরিয়া পরাজিত হয়। ফরাসি সৈন্যরা দামেস্কের দিকে যাত্রা করে এবং ২৪ জুলাই তারা দামেস্ক জয় করে। তার একদিন পর আলাউদ্দিন আল-তারুবির নেতৃত্বে ফরাসিপন্থি সরকার প্রতিষ্ঠিত হয়।


title: .ইই

text: .ইই ইস্তোনিয়ার কান্ট্রি কোড টপ-লেভেল ডোমেইন, ইন্টারেনেট প্রদত্ত রাষ্ট্রীয় সংকেত ও ডোমেইন সাফিক্স। ইস্তোনিয়া ইন্টারনেট ফাউন্ডেশন এটি নিয়ন্ত্রন করে থাকে। এই ডোমেইন নামটি ১৯৯২ সালে চালু হয় এবং ২০১০ সাল পর্যন্ত ইইনিক এটি নিয়ন্ত্রন করেছে।


title: পাতি ময়না

text: পাতি ময়না (বৈজ্ঞানিক নাম: "Gracula religiosa"), সোনাকানি ময়না, পাহাড়ি ময়না বা ময়না Sturnidae (স্টার্নিডি) গোত্র বা পরিবারের অন্তর্গত "Gracula" (গ্রাকুলা) গণের অন্তর্গত এক প্রজাতির মাঝারি আকারের কথা-বলা পাখি। পাতি ময়নার বৈজ্ঞানিক নামের অর্থ "পবিত্র পাতিকাক" (লাতিন: "graculus" = পাতিকাক, "religiosus" = পবিত্র)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩৯ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।বাংলাদেশের বন্যপ্রাণী আইনে এ প্রজাতিটি সংরক্ষিত।


title: পাতি ময়না

text:
পাতি ময়না মাঝারি কালো রঙের পাখি। এর দৈর্ঘ্য কমবেশি ২৯ সেমি
, ডানা ১৭ সেমি, ঠোঁট ৩ সেমি, পা ৩.৫ সেমি, লেজ ৮ সেমি ও ওজন ২১০ গ্রাম।ভাত শালিকের ("Acridotheres tristis") তুলনায় এটি আকারে একটু বড়।


title: পাতি ময়না

text:
সাধারণ অবস্থায় প্রাপ্তবয়স্ক পাখিকে পুরোপুরি চকচকে ঘোর কৃষ্ণবর্ণ দেখায়। প্রজননের সময় মাথা আর ঘাড়ে হালকা বেগুনী আভা দেখা যায়। পালকহীন চামড়ার পট্টি হলুদ এবং চোখের নিচে, মাথার পাশে ও পেছনে মাংসল উপাঙ্গ থাকে। ওড়ার সময় ডানার সাদা পট্টি স্পষ্ট দেখা যায়, এমনিতে বসে থাকলে ডানা দিয়ে তা ঢাকা থাকে। চোখ কালচে বাদামি। ঠোট শক্ত ও হলুদ, ঠোঁটের আগা কমলা রঙের। পা ও পায়ের পাতা হলুদ। স্ত্রী ও পুরুষ পাখির চেহারা একই রকম। অপ্রাপ্তবয়স্ক পাখির ঠোঁট তুলনামূলক অনুজ্জ্বল হলদে-কমলা। মাংসল উপাঙ্গ ফিকে হলুদ এবং পালক কম উজ্জ্বল। তবে আমাদের দেশে সাধারণত ৩ ধরনের ময়না পাখি দেখা যায়। বান্দরবান, সিলেট, ময়মনসিংহ।
বান্দরবন জেলার ময়নাঃ এই ময়না পাখি লম্বা ধরনের হয়। ঠোঁট সরু ও হালকা কমলা রং ও ঠোঁটের অগ্রভাগ হলুদ হয়ে থাকে। মাথার চারপাশের মাংসল উপাঙ্গের রং হালকা হলুদ। এরা দারুন ডাকতে পারে। এরা দারুন কথা বলতে পারে। কথা বলা ময়নার মধ্যে এরা বেশি সবচেয়ে বেশি কথা বলতে পারে।


title: পাতি ময়না

text: সিলেটের ময়নাঃ এই ময়না পাখির একটু মোটা ও গোল ধরনের হয়৷ ঠোঁট চওরা ও মোটা এবং ঠোঁটের রং মাঝারি লাল ও অগ্রভাগ হলুদ হয়ে থাকে। মাংসল উপাঙ্গ বেশি বড় ও লালচে হলুদ হয়ে থাকে। এরাও বনে বিভিন্ন রকম ডাকে। তবে বাড়িতে এরা কথা বলে ঠিকই কম বলে৷ অপরিস্কার ভাবে কথা বলে৷ এরা কথা বলার থেকে বিভিন্ন ডাক ও শব্দ নকল করে।


title: পাতি ময়না

text: ময়মনসিংহের ময়নাঃ এই ময়না খুব ছোট হয়। ঠোঁট বেশি লাল ধরনের ও মাংসল উপাঙ্গ কমলা ধরনের হয়ে থাকে। পা হলদে কমলা ধরনের হয়ে থাকে৷ বন এ মোটামুটি ডাকাডাকি করে। বাড়িতে কথা বলতে পারে না। শিস দিতে পারে খুব কম সংখ্যক কথা বলে।


title: পাতি ময়না

text: পশ্চিমে ভারতের কুমায়ন বিভাগ থেকে শুরু করে হিমালয়ের পাদদেশে নেপালের তেরাই, সিকিম, ভুটান ও অরুণাচল প্রদেশ পর্যন্ত পাতি ময়না বিস্তৃত। সমুদ্রসমতল থেকে ২০০০ মিটার উচ্চতা পর্যন্ত এদের দেখা মেলে। পূর্বে সমগ্র দক্ষিণ-পূর্ব এশিয়া হয়ে চীনের দক্ষিণাঞ্চল পর্যন্ত এরা বিস্তৃত। দক্ষিণে থাইল্যান্ড ও মালয় উপদ্বীপ হয়ে ইন্দোনেশিয়ার পালাওয়ান এবং ফিলিপাইন পর্যন্ত এদের বিচরণ রয়েছে। বাংলাদেশে আবাসস্থল ধ্বংস আর পোষার জন্য অতিরিক্ত আহরণ করার কারণে এটি প্রায় বিলুপ্ত হয়ে পড়েছে। অথচ একটা সময় দেশের মিশ্র চিরসবুজ অরণ্যে এদের মোটামুটি সাক্ষাৎ পাওয়া যেত। দেখা যেত পার্বত্য চট্টগ্রামের বিভিন্ন অরণ্যেও।ক্রিস্টমাস দ্বীপের ময়নার দলটিও একই কারণে বিলুপ্ত হয়ে গেছে। এছাড়া পুয়ের্তো রিকো, হংকং ও ম্যাকাওয়ে এদের অবমুক্ত করা হয়েছে। সম্ভবত যুক্তরাষ্ট্রের মূল ভূখণ্ডে এদের অনুপ্রবেশ ঘটেছে।


title: পাতি ময়না

text: পাতি ময়না বেশ কয়েকটি দ্বিপদ নামে পরিচিত, যেমন: "G. indica", "G. enganensis" আর "G. robusta"। এর মোট সাতটি উপপ্রজাতি সনাক্ত করা সম্ভব হয়েছে। উপপ্রজাতিগুলো হল:পূর্বে শ্রীলঙ্কান ময়নাকে উপপ্রজাতি "G. religiosa"-এর অন্তর্ভুক্ত বলে মনে করা হত। বর্তমানে এটিকে একটি পৃথক প্রজাতির মর্যাদা দেওয়া হয়েছে ("G. ptilogenys")। পাতি ময়নার মাংসল উপাঙ্গটি দুই ভাগে বিভক্ত। একটি ভাগ ঘাড়ের সাথে আর আরেকটি ভাগ চোখের সাথে যুক্ত। কিন্তু শ্রীলঙ্কান ময়নার শুধু ঘাড়ের উপাঙ্গটি রয়েছে, চোখের উপাঙ্গটি অনুপস্থিত। এর ঠোঁট আর চোখের রঙও ভিন্ন। এরকম আরও দুইটি স্বীকৃত প্রজাতি হল এনগনো ময়না ("G. enganensis") আর নিয়াস ময়না ("G. robusta")। কয়েকজন লেখক নীলগিরি পর্বত ও ওয়েস্টার্ন ঘাটস অঞ্চলের উপপ্রজাতি "G. r. indica"-কে আলাদা প্রজাতি হিসেবে গণ্য করেছেন।


title: পাতি ময়না

text: ময়না প্রায় সবসময়ই তীক্ষ্ন চিৎকার করে ডাকে। সেকারণে ঘন অরণ্যে এদের শনাক্ত করা খুবই সহজ কাজ। তীক্ষ্ন ডাক ছাড়াও এরা বিভিন্ন বিচিত্র স্বরে ডাকাডাকি করে। ভোরে আর সন্ধ্যায় এদের ডাকাডাকি বেড়ে যায়। সাধারণত এ সময়ে এরা দল বেঁধে গাছের মগডালে বসে ডাকাডাকি করে।


title: পাতি ময়না

text: স্ত্রী পুরুষ দুই লিঙ্গের ময়নাই বিচিত্র রকমের ডাকে সমানভাবে দক্ষ। এরা শিষ দেয়, খর্ খর্ করে ডাকে আবার গলা খাকরানোর মত করে ডাকতে পারে। এরা আবার মানুষের মত শব্দ উৎপন্ন করতে সক্ষম। বুনো ময়না প্রায় তিন থেকে তের রকমে ডাকতে পারে। সম্ভবত ময়নারা শিশু অবস্থায় আশেপাশের ময়নাদের থেকে এসব ডাক শেখে। এক দলের ময়নার ডাক অন্য দল থেকে ভিন্ন। এমনকি কোন একদল থেকে প্রায় ১৫ কিলোমিটার দূরের আরেকটি দলের ডাক ভিন্ন হয়।


title: পাতি ময়না

text: গোটা বিশ্বে রয়েছে এদের ব্যাপক চাহিদা। কারণ এরা মানুষের কথাবার্তা হুবহু নকল করতে পারে। অন্যসব কথাবলা পাখিরা যেমন বনের অন্য পাখি বা প্রাণীদের স্বর বা আওয়াজ নকল করতে পারে (যেমন- ভিমরাজ, "Dicrurus paradiseus"), ময়না তেমনটি পারে না। যদিও এ বিষয়ে মানুষের একটা ভুল ধারণা রয়েছে যে বুনো ময়নারা অন্য প্রাণীর ডাক অনুকরণ করতে পারে। তবে বন্দী অবস্থায় এরা মানুষের কথা ছাড়াও বাচ্চার কান্না, থালাবাসনের শব্দ, কলিংবেলের শব্দ, বেড়ালের ডাক ইত্যাদি অবিকল অনুকরণ করতে পারে। তারা তীক্ষ্ন ও পরিষ্কার গলায় মানুষের মত শিষ দিতেও সক্ষম।


title: পাতি ময়না

text: পাতি ময়না সাধারণত আর্দ্র পাতাঝরা ও চিরসবুজ বন এবং চা বাগানে বিচরণ করে। পাহাড়ি এলাকার ঘন বন এদের পছন্দের জায়গা। এরা দলবদ্ধ অবস্থায় ৫-৬টি পাখির পারিবারিক দলে থাকে। বনের ধারে বা আবাদি জমিতে ও গাছের চূড়ায় খাবার খোঁজে। কখনও রসালো ফলের ঝোপে নামে তবে ভূমিতে নামার ঘটনা বিরল। খাদ্যতালিকায় রয়েছে রসালো ফল যেমন; কলা, পেঁপে, আম, আনারস, কমলা, বটের ফল, চেরী ফল, ব্লুবেরি ইত্যাদি। তাছাড়াও এরা মৌমাছি, টিকটিকি, বিভিন্ন পোকামাকর, ফুলের মধু, প্রজনন মৌসুম এ এরা মেলওয়ার্ম খেয়ে থাকে। এই খাদ্য তালিকায় এরা সাধারণত আয়রন মুক্ত খাবার গ্রহণ করে। কারণ তাদের দেহে আয়রনের পরিমান বেশি। আমরা সখের বসে বাড়িতে যারা পালন করে থাকি। তারা ময়না পাখিকে ভাত আর মরিচ দিয়ে থাকি। সাধারন আয়রন যুক্ত খাবার ও পানি সরবারহ করে থাকি। যার দরুন তাদের দেহে আয়রন এর পরিমান বেড়ে যার৷ পাখি সহজেই হেমোসাইডারোসিস নামক যকৃৎ এ এক ধরনের রোগ হয়ে থাকে। ফলে তারা মারা যায়। পাহাড়ী ময়না আয়রন মুক্ত ঝরণা ও বৃষ্টির পানি পান করে থাকে। ভাত আর মরিচ ময়নার খাবার নয়।


title: পাতি ময়না

text: স্ত্রী-পুরুষ ময়না আজীবনের জন্য জোড়া বাঁধে। সঙ্গী না মারা যাওয়া পর্যন্ত ওদের জোড় অটুট থাকে।বর্ষাকালে এরা প্রজনন করে। এপ্রিল-জুলাই মাসে বন অথবা চা বাগানের ধারে ১০-১৫ মিটার উঁচুতে গাছের কোটরে (সাধারণত কাঠঠোকরার সৃষ্ট) ঘাস, পালক ও আবর্জনা দিয়ে বাসা বানিয়ে ডিম পাড়ে। ডিমগুলো নীল, সংখ্যায় দুই-তিনটি। ডিমের মাপ ৩.৬ × ২.৬ সেমি। ডিম ফুটতে সময় লাগে ১৪-১৫। ছানারা উড়তে শিখলেই মা-বাবার কাছ থেকে সরে পড়ে।


title: শাহ ইসমাইল শহীদ

text:
শাহ ইসমাইল শহীদ ছিলেন একজন ইসলামী পন্ডিত। উনিশ শতকে পাঞ্জাবের শিখ রাজ্যের বিরুদ্ধে সৈয়দ আহমদ শহীদ-এর ডাক দেয়া জিহাদের তিনি একজন যোদ্ধা ছিলেন।
শাহ মুহাম্মদ ইসমাইল ছিলেন শাহ আবদুল গনির একমাত্র পুত্র ও শাহ ওয়ালিউল্লাহ মুহাদ্দিস দেহলভির নাতি। শাহ আবদুল আজিজ মুহাদ্দিস, শাহ রফিউদ্দিন মুহাদ্দিস ও শাহ আবদুল কাদির মুহাদ্দিস তার চাচা ছিলেন।
শাহ ইসমাইল ১১৯৩ হিজরির ১২ রবিউল আউয়াল (২৬ এপ্রিল ১৭৭৯ খ্রিষ্টাব্দ) জন্মগ্রহণ করেন। প্রচলিত কিছু সূফি কর্মকাণ্ডের জবাবে তিনি “তাকউইয়াতুল ঈমান” নামক গ্রন্থ রচনা করেন। তবে তিনি নিজেও সূফি ছিলেন এবং সৈয়দ আহমদ শহীদের অনুসারী ছিলেন। পাঞ্জাবের শিখ রাজ্যের বিরুদ্ধে তিনি সৈয়দ আহমদ শহীদের জিহাদে অংশ নেন।


title: শাহ ইসমাইল শহীদ

text: সৈয়দ আহমদ শহীদ ও শহীদ ইসমাইল শহীদ তাদের সঙ্গী মুজাহিদ, বালাকোটের ৬টি সোয়াতি গোত্র ও কাঘানের সৈয়দদের সহায়তায় বেশ কিছু বিদ্রোহে নেতৃত্ব দেন ও শিখদের বিরুদ্ধে লড়াই করেন। ১৯৩১ সালের ৬ মে সৈয়দ আহমদ শহীদ ও শাহ ইসমাইল শহীদ কয়েকশত অনুসারী বালাকোটের যুদ্ধে মারা যান। তাকে বালাকোটে দাফন করা হয়। তার মাজার সাদাসিধেভাবে এখনো সেখানে অবস্থিত। তবে সৈয়দ আহমদ শহীদের মৃতদেহ খুজে পাওয়া যায়নি। তার কবর কোথায় তা নিয়ে দ্বিধা রয়েছে।


title: পিল ডিসট্রিক্ট স্কুল বোর্ড

text: পিল ডিসট্রিকট স্কুল বোর্ড (পুরানো নাম: ইংলিশ-ল্যাঙ্গুয়েজ পাবলিক ডিসট্রিকট স্কুল বোর্ড নং ১৯) একটি জেলা স্কুল বোর্ড যা অন্টারিও, কানাডা (ক্যালেডন, ব্র্যাম্পটন, এবং মিসসিসাউগা পৌরসভা এর অন্তর্গত) এর পিল অঞ্চলের ২৩০টি বিদ্যালয়ের ১৫৫,০০০ জন কিন্ডারগার্টেন থেকে গ্রেড ১২ এর ছাত্রছাত্রীদের সেবা দান করে।


title: পিল ডিসট্রিক্ট স্কুল বোর্ড

text: বোর্ড ১৫,০০০ হাজারেরও বেশি পূর্ণকালীন কর্মকর্তা-কর্মচারী নিয়োগ দেয় এবং পিল অঞ্চলের বৃহত্তম নিয়ম-দাতা। এটা কানাডার দ্বিতীয় বৃহত্তম স্কুল বোর্ড।


title: পিল ডিসট্রিক্ট স্কুল বোর্ড

text: ১৯৬৯ সালে, পিল কাউন্তি বোর্ড অফ এডুকেশন হিসেবে ১০টি স্থানীয় ব্র্যান্ড একসাথে এগিয়ে আসে। বোর্ডটি কোয়ার্টার মিলিয়ন মানুষের একটি জনসমাজ-কে সেবাদান করে- বর্তমান জনসংখ্যার শতকরা ২০ ভাগ। নবগঠিত পিল কাউন্তি বোর্ডের ১১৪ স্কুলের ৫০,০০০ ছাত্রছাত্রী ছিল এবং কাজ পরিচালনার জন্য ৪১ মিলিয়ন ডলারের বাজেট ছিল (২০০৯ বার্ষিক প্রতিবেদন)।


title: পিল ডিসট্রিক্ট স্কুল বোর্ড

text: ১৯৭৩ সালে নাম পরিবর্তিত হয়ে হয় "পিল বোর্ড অফ এডুকেশন"। বর্তমান নাম "পিল ডিসট্রিকট স্কুল বোর্ড" ১৯৯৮ সালে অনুমোদিত হয়।


title: পিল ডিসট্রিক্ট স্কুল বোর্ড

text: ১ সেপ্টেম্বর ২০০৬ তারিখে স্কুল বোর্ডটি ঘোষণা দেয় যে বুধবার ৬ সেপ্টেম্বর ২০০৬ তারিখে তারা ২৫ টি ভাষায় একটি নতুন ওয়েবসাইট চালু করবে, যাতে করে সেই সকল অভিভাবকদের সাহায্য করা যায় যাদের মাতৃভাষা ইংরেজি নয়।


title: পিল ডিসট্রিক্ট স্কুল বোর্ড

text: পিল বোর্ড ২০০৫ সালের সেপ্টেম্বর মাসে তাদের বর্তমান লোগো উন্মুক্ত করে। নভেম্বর ২০০৩-এ বোর্ড নতুন একটি ভবিষ্যৎ কমিটি ছবি তৈরির অনুমোদন দেয়।


title: পিল ডিসট্রিক্ট স্কুল বোর্ড

text:
২০০৯ সালে পিল বোর্ড ব্র্যাম্পটন, ম্যালটন ও মিসসিসাউগা-তে তিনটি উই ওয়েলকাম দা ওয়ার্ল্ড সেন্টার চালু করে। এই কেন্দ্র স্কুলের বয়সী শিশু আছে এমন পরিবারদের তাদের শিশুদের বিদ্যালয়ে ভর্তি করতে এবং কানাডা-তে স্থায়ীভাবে বসবাসে সাহায্য করে। স্বাগতম কেন্দ্রের সাহায্যকারীরা অনেক ভাষায় ও বিনামুল্যে সাহায্য এবং তথ্য প্রদান করে।
উই ওয়েলকাম দা ওয়ার্ল্ড সেন্টার সারা-বছর প্রতি সোমবার থেকে শুক্রবার পর্যন্ত প্রতিদিন সকাল ৮ টা থেকে বিকাল ৪ টা পর্যন্ত খোলা থাকে। ৯০৫-৩৬৬-৮৭৯১ নাম্বারে বা (টোলমুক্ত) ১-৮০০-৬৬৮-১১৪৬ নাম্বারে যোগাযোগ করে সাক্ষাৎ করা যাবে। এই কেন্দ্রগুলোর অর্থায়ন করে সিটিজেনশিপ এবং ইমিগ্রেশন কানাডা।


title: প্লোতিনোস

text: প্লোতিনোস (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নব্য-প্লেটোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরণের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।


title: প্লোতিনোস

text: বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।


title: প্লোতিনোস

text: প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরণের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত।


title: পিটার সিডল

text: পিটার ম্যাথিউ সিডল (; জন্ম: ২৫ নভেম্বর, ১৯৮৪) ভিক্টোরিয়া প্রদেশের ট্রারালগন এলাকায় জন্মগ্রহণকারী অস্ট্রেলিয়ার টেস্ট ক্রিকেটার। পিটার সিডল মূলতঃ ডানহাতি ফাস্ট বোলার হিসেবেই ক্রিকেট বিশ্বে পরিচিত। অস্ট্রেলিয়া জাতীয় ক্রিকেট দলের পাশাপাশি ঘরোয়া প্রথম-শ্রেণীর ক্রিকেটে ভিক্টোরিয়া দলের পক্ষ হয়ে খেলে থাকেন।


title: পিটার সিডল

text: ভিক্টোরিয়া প্রদেশের ট্রারালগন এলাকায় জন্মগ্রহণ করেন পিটার সিডল। তবে গিপসল্যান্ডের মরওয়েলে তিনি বড় হন। ১৪ বছর বয়সে লাট্রোব ক্রিকেট ক্লাবের হয়ে ক্রিকেট খেলতে শুরু করেন। কিশোর অবস্থাতেই অনূর্ধ্ব-১৭ স্তরের ক্রিকেটে বৃহৎ সাফল্য পান। প্রাদেশিক খেলায় ৪৭ রানে ১১ উইকেট নিয়ে জন স্কোলসের ভিক্টোরিয়ান রাজ্য রেকর্ড ভেঙ্গে নতুন রেকর্ড গড়েন।


title: পিটার সিডল

text: ২০০৩ সালে অস্ট্রেলিয়া ক্রিকেট একাডেমিতে যোগ দেন। সফরকারী ওয়েস্ট ইন্ডিজ দলের বিপক্ষে নভেম্বর, ২০০৫ সালে ভিক্টোরিয়ার পক্ষে প্রথম-শ্রেণীর ক্রিকেটে অভিষিক্ত হন। ২০০৬ সালে তিনি পুণরায় একাডেমিতে যোগ দেন এবং ২০০৬-০৭ মৌসুমে ভিক্টোরিয়ান বুশর‌্যাঞ্জার্সের সাথে পূর্ণাঙ্গভাবে চুক্তিবদ্ধ হন। এরপর কাঁধের অনেক আঘাতপ্রাপ্তি স্বত্ত্বেও স্বল্পসময়ের জন্য খেলার সুযোগ পান; কিন্তু দলে নিয়মিত খেলোয়াড় হিসেবে ছিলেন।


title: পিটার সিডল

text: ২০১২ সালে ফ্রেন্ডস লাইফ টি২০ প্রতিযোগিতায় অংশগ্রহণের লক্ষ্যে ইংলিশ কাউন্টি ক্রিকেট দল এসেক্সের সাথে চুক্তিবদ্ধ হন। অস্ট্রেলিয়া দলের ওয়েস্ট ইন্ডিজ সফরের এক পর্যায়ে আঘাতের ফলে এসেক্সের সাথে চুক্তির মেয়াদ পূর্ণ করতে পারেননি তিনি।


title: পিটার সিডল

text: রিকি পন্টিংয়ের মতো ক্রিকেটের বাইরে তিনিও অস্ট্রেলিয়ান ফুটবল এবং নর্থ মেলবোর্নের একনিষ্ঠ সমর্থক হিসেবে রয়েছেন।


title: পিটার সিডল

text: ১২ সেপ্টেম্বর, ২০০৮ তারিখে চার টেস্টে অংশগ্রহণের লক্ষ্যে প্রতিষ্ঠিত বোলার ব্রেট লি, স্টুয়ার্ট ক্লার্ক এবং মিচেল জনসনকে সঙ্গ দেয়ার উদ্দেশ্যে ভারত সফরে ১৫ সদস্যের অস্ট্রেলিয়া দলে সিডল অন্তর্ভুক্ত হন। দ্বিতীয় টেস্টের পূর্ব মুহুর্তে ক্লার্ক কনুইয়ে আঘাত পেলে সিডল খেলতে নামেন। ১৬ অক্টোবর, ২০০৮ তারিখে মোহালির পাঞ্জাব ক্রিকেট অ্যাসোসিয়েশন স্টেডিয়ামের অভিষেক টেস্টের প্রথম ইনিংসে ১১৪ রানের বিনিময়ে ৩ উইকেটসহ খেলায় ১৭৬ রান দিয়ে সর্বমোট ৪ উইকেট পান তিনি।


title: পিটার সিডল

text: ক্লার্ক আরোগ্যলাভ করলে সিডল তার স্থান হারান। ২০০৮ সালে ওয়াকা গ্রাউন্ডে অনুষ্ঠিত দক্ষিণ আফ্রিকা দলের বিপক্ষে প্রথম টেস্টে অংশ নেন। বক্সিং ডে টেস্টে দক্ষিণ আফ্রিকার বিরুদ্ধে মেলবোর্ন ক্রিকেট গ্রাউন্ডের প্রথম ইনিংসে ৮১ রানে ৪ উইকেট নেন। সিডনি ক্রিকেট গ্রাউন্ডে অনুষ্ঠিত পরবর্তী টেস্টের প্রথম ইনিংসে ৫৯ রানে নেন ৫ উইকেট। কিন্তু তার প্রচেষ্টা সফল হয় নাই নিজ ভূমিতে ঐতিহাসিক সিরিজ পরাজয় এড়াতে।


title: শ্রীলেখা মিত্র

text: শ্রীলেখা মিত্র () (জন্ম ৩০ আগস্ট ১৯৭১) একজন ভারতীয় বাঙালি চলচ্চিত্র অভিনেত্রী। তিনি অভিনয়ের জন্য আনন্দলোক পুরস্কার (২০০৬) এবং বিএফজেএ পুরস্কার (২০০৭) পুরষ্কার পেয়েছেন। বাংলা কমেডি শো মীরাক্কেল এর বিচারক হিসেবে তিনি ব্যাপক জনপ্রিয়তা পেয়েছেন। জনপ্রিয় বলিউড অভিনেতা আমির খানের সাথে কোকা-কোলার একটি বিজ্ঞাপন করেছেন তিনি।


title: মন্দ মেয়ের উপাখ্যান

text: মন্দ মেয়ের উপখ্যান এটি ২০০২ সালে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটি খ্যাতিমান চলচ্চিত্রকার বুদ্ধদেব দাশগুপ্ত লিখেছেন এবং নির্মাণ করেছেন। ছবিতে অভিনয় করেছেন ঋতুপর্ণা সেনগুপ্ত, শ্রীলেখা মিত্র প্রমুখ।


title: অ্যান্টার্কটিকার ভূতাত্ত্বিক ইতিহাস

text: অ্যান্টার্কটিকা মহাদেশ ভূতাত্ত্বিক প্রিক্যাম্ব্রিয়ান, প্যালিওজোয়িক, মেসোজোয়িক ও সেনোজোয়িক যুগ ধরে ধীরে ধীরে তৈরী হয়েছে।


title: অ্যান্টার্কটিকার ভূতাত্ত্বিক ইতিহাস

text: যদিও পূর্ব অ্যান্টার্কটিকার পঁচানব্বই শতাংশ অঞ্চল বরফের নিচে ঢাকা পড়ে আছে, তবুও বাকি পাঁচ শতাংশ অঞ্চলের ভূতাত্ত্বিক গঠন পর্যালোচনা করে জানা গেছে যে পূর্ব অ্যান্টার্কটিকার অধিকাংশ অঞ্চল ৬০ কোটি বছর থেকে ৩৫০ কোটি বছরের প্রিক্যাম্ব্রিয়ান যুগের শিলা দ্বারা গঠিত।


title: অ্যান্টার্কটিকার ভূতাত্ত্বিক ইতিহাস

text: এখানকার অধিকাংশ অঞ্চল রূপান্তরিত শিলা, মিশ্র শিলা এবং গ্রানাইট দিয়ে তৈরী। অ্যান্টার্কটিকার এই অংশ ভূত্বকের গভীর অংশের শিলা দিয়ে তৈরী। গভীরাঞ্চলের উচ্চ তাপমাত্রা ও চাপে গ্র্যানুলাইট ফেশিসের রূপান্তরিত শিলা ও চার্নকাইট শিলা এবং অপেক্ষাকৃত কম তাপে রূপান্তরিত অ্যাম্ফিবোলাইট ফেশিস শিলা তৈরী হয়ে কালক্রমে ভূপৃষ্ঠে উঠে আসে। পূর্ব অ্যান্টার্কটিকার গ্র্যানুলাইট ফেশিস ও চার্নকাইট শিলাগুলির সাথে পূর্ব আফ্রিকা, শ্রীলঙ্কা ও দক্ষিণ পূর্ব ভারতের পাথরের সঙ্গে সাদৃশ্য এই মহাদেশীয় প্রবাহ তত্ত্বের সাথে সামঞ্জস্য বজায় রাখে যা বলে এক সময়ে এই অঞ্চলগুলি পরস্পর সংলগ্ন ছিল।


title: অ্যান্টার্কটিকার ভূতাত্ত্বিক ইতিহাস

text: এই পর্বতমালার ভূতাত্ত্বিক গঠন পূর্ব অ্যান্টার্কটিকা থেকে ভিন্ন ও নবীন। প্রিক্যাম্ব্রিয়ান যুগের শেষের দিকে ষাট কোটি বছর আগে এই অঞ্চলে প্রায় দশ কিলোমিটার পুরু পাললিক শিলার স্তর অবক্ষেপিত হয় যার বেশিরভাগ অংশ কাদাপাথর এবং গ্রেওয়াক নামক বেলেপাথর দিয়ে তৈরী। এর পর এখানে প্রবল অগ্ন্যুৎপাতের ফলে পুরু লাভার স্তরে সব কিছু ঢাকা পড়ে যায়। তারপর পাথরগুলি প্রচন্ড ভাবে বলিত হয়ে বর্তমান ট্রান্স-অ্যান্টার্কটিক পর্বতমালার সমান্তরালে এক ভঙ্গিল পর্বতমালার সৃষ্টি হয়।


title: অ্যান্টার্কটিকার ভূতাত্ত্বিক ইতিহাস

text: প্যালিওজোয়িক যুগের শুরুতে এই অঞ্চলের পাথরগুলি ক্ষয়ে যায় ও ভূপৃষ্ঠ অবনমিত হয়ে এক সমুদ্রের সৃষ্টি হয়, যার গভীর প্রদেশে চার কিলোমিটার পুরু চুনাপাথরের স্তর অবক্ষেপিত হয় এবং এর অগভীর অঞ্চলে চুনের সঙ্গে কিছু বালি ও কাদা অবক্ষেপিত হয়। এই শিলাসমষ্টিকে রস কমপ্লেক্স বলা হয়। এর পাথরগুলি ক্রমে বলিত হয়ে প্রায় পঁয়তাল্লিশ কোটি বছর আগে এক ভঙ্গিল পর্বতমালার সৃষ্টি করে। এই ঘটনাকে রস অরোজেনি বলা হয়।


title: অ্যান্টার্কটিকার ভূতাত্ত্বিক ইতিহাস

text: প্রায় চল্লিশ কোটি বছর আগে রস রস অরোজেনিতে সৃষ্ট ট্রান্স-অ্যান্টার্কটিক পর্বতমালা সম্পূরণভাবে ক্ষয়ে যায় ও আবার পলিস্তর আবক্ষেপণ শুরু হয়। প্রায় তিরিশ কোটি বছর আগে হিমযুগের আবির্ভাবে এই অঞ্চলে হিমবাহ সৃষ্টি হয়ে সমস্ত অঞ্চল বরফে ঢাকা পড়ে যায়। সেনোজোয়িক যুগে সমগ্র অঞ্চলটি উত্থিত হয়ে বর্তমান ট্রান্স-অ্যান্টার্কটিক পর্বতমালার সৃষ্টি করেছে।


title: অ্যান্টার্কটিকার ভূতাত্ত্বিক ইতিহাস

text: অ্যান্টার্কটিকার সচেয়ে গতিশীল এবং নবীন অংশ পশ্চিম অ্যান্টার্কটিকা। এই অংশের শিলাবিরূপন ঘটে কুড়ি কোটি বছর আগে এবং প্রায় দশ কোটি বছর আগে অগ্ন্যুৎপাতের ফলে এই অঞ্চল্টি সৃষ্টি হয়। এরপর সমস্ত অঞ্চলটি ক্ষয়প্রাপ্ত হয়। আড়াই কোটি বছর আগে অঞ্চলটি উত্থিত হয়ে বর্তমান মূল চেহারা নেয়।


title: অ্যান্টার্কটিকার ভূতাত্ত্বিক ইতিহাস

text: ১৯৩৭ খৃষ্টাব্দে দক্ষিণ আফ্রিকার ভূবিজ্ঞানী আ্লেকজান্ডার দু তোয়া তাঁর লেখা "আওয়ার ওয়ান্ডারিং কন্টিনেন্টস" বইতে আলফ্রেড ওয়েগণারের মহাদেশীয় প্রবাহ তত্ত্বের সমর্থন করে বলেন যে দক্ষিণ আমেরিকা, আফ্রিকা, মাদাগাস্কার, ভারত, অস্ট্রেলিয়া ও অ্যান্টার্কটিকার পাথরগুলোর মধ্যে এমন একটা সামঞ্জস্য আছে যাতে বলা পারে যে এরা একসময়ে পরস্পরের সংলগ্ন থেকে এক অতিকায় মহাদেশের সৃষ্টি হয়েছিল, যার নাম দেওয়া হয় গণ্ডোয়ানা।


title: অ্যান্টার্কটিকার ভূতাত্ত্বিক ইতিহাস

text: তিরিশ কোটি বছর আগে প্যালিওজোয়িক যুগের শেষের দিকে উচ্চ কারবোনিফেরাস কালে হিমযুগ শুরু হলে হিমবাহের প্রবাহের ঘর্ষণের ফলে টিলাইট পাথর তৈরী হয়। দক্ষিণ আমেরিকা, দক্ষিণ আফ্রিকা, মাদাগাস্কার, ভারত ও অস্ট্রেলিয়ার সাথে সাথে ট্রান্স-অ্যান্টার্কটিক পর্বতমালায় এই ধরনের শিলার উপস্থিতি হিমযুগের অস্তিত্ব এবং এই অঞ্চলগুলির নৈকট্যের প্রমাণ করে। ট্রান্স-অ্যান্টার্কটিক পর্বতমালার টিলাইট স্তরের ওপরে অবস্থিত বিকন গ্রুপের শিলাস্তরে পারমিইয়ান যুগের প্রায় পচিশ কোটি বছর আগেকার পাথরে গ্লসপ্টেরিস নামে এক ধরনের উদ্ভিদ সমষ্টির জীবাশ্ম পাওয়া যায়, যা ভারতেও পাওয়া গেছে। ১৯৬৯ খৃষ্টাব্দে ট্রান্স-অ্যান্টার্কটিক পর্বতমালায় সংগঠিত এক ভূতাত্ত্বিক সমীক্ষায় ট্রায়াসিক যুগের লিস্ট্রসরাস নামে এক ধরনের সরীসৃপের হাড়ের জীবশ্ম পাওয়া যায় যার অস্তিত্ব দক্ষিণ আফ্রিকা ও ভারতে ছিল।


title: কলম (পত্রিকা)

text: কলম ভারতের কলকাতা থেকে প্রকাশিত বিভাগোত্তর বাঙ্গালী মুসলমানদের একমাত্র বাংলা দৈনিক সংবাদপত্র।দৈনিক কলম ভারত এবং আন্তর্জাতিক সংবাদের সাথে সাথে স্থানীয় ও আঞ্চলিক বিষয়সমূহ প্রকাশ করে। এটা বিনোদন, ব্যবসা, বিজ্ঞান, প্রযুক্তি, খেলাধুলা, চলচ্চিত্র, ভ্রমণ, চাকরি, শিক্ষা, স্বাস্থ্য, পরিবেশ, মানবাধিকার এবং অন্যান্য সংবাদও সরবরাহ করে। ১৯৮১ সাল থেকে এই পত্রিকাটি প্রকাশিত হচ্ছে। বর্তমানে এই পত্রিকার সম্পাদক আহমেদ হাসান। সাহিত্য সম্পাদক: শফিকুল ইসলাম


title: কলম (পত্রিকা)

text: ১৯৮১ সালে একটি মাসিক পত্রিকা হিসেবে চালু করা হয় যা ১৯৮৩ সালে একটি সাপ্তাহিক পত্রিকা হয়ে ওঠে। এরপর ২০১১ সালে সারদা গোষ্ঠী এটী কেনে এবং ৪০,০০০ পর্যন্ত প্রচলন সঙ্গে একটি দৈনিক সংবাদপত্রে পরিণত করে।


title: কলম (পত্রিকা)

text: ২০১৩ সালে সারদা গ্রুপের আর্থিক কেলেঙ্কারির পরে আবার "কলম ওয়েলফেয়ার এসোসিয়েশন্" এটি কিনে নেয় এবং দৈনিক সংবাদপত্র হিসাবে প্রকাশ করতে থাকে। এই সময় সাংসদ মাননীয় মুকুল রায় পত্রিকাটির আরেকটি সংস্করণ্ বের করেন যার নাম দেওয়া হয় আজকের কলম এবং সম্পাদনা করেন উত্তরপ্রদেশ এর শিক্ষাবিদ্ আসিফ খান্। কয়েকমাস পরে আবার আহমদ হাসান ইমরান এর সম্পাদনায় দৈনিক কলম পত্রিকা নিয়মিত ভাবে প্রকাশ হতে থাকে। বর্ত্মানে "আজকের কলম" এর সাথে " দৈনিক কলম" এর কোনো সম্পর্ক নেই।


title: কলম (পত্রিকা)

text: কলম পত্রিকায় অধিকাংশ বাংলা শব্দের ক্ষেত্রেই পশ্চিমবঙ্গ বাংলা আকাদেমি কর্তৃক সংস্কারকৃত বানানবিধি গৃহীত হয়েছে। যদিও আরবী ও উর্দু ভাষা ব্যবহার করা হয়। কেবল অবঙ্গভাষী ব্যক্তিত্ববর্গের নাম এবং বহির্বঙ্গের কোন স্থাননামের ক্ষেত্রে এই পত্রিকা সংশ্লিষ্ট ব্যক্তিত্বের মাতৃভাষায় অথবা সংশ্লিষ্ট স্থানে প্রচলিত ভাষায় প্রচলিত বানান এবং উচ্চারণ অনুসারে শব্দটির প্রতিবর্ণীকরণ করে থাকে।


title: বেনেডিকটা বকোলি

text: বেনেডিকটা বকোলি হচ্ছেন একজন ইতালিয় মঞ্চ ও চলচ্চিত্র অভিনেত্রী।


title: বেনেডিকটা বকোলি

text: বকলি ১৯৬৬ সালের ১১ই ডিসেম্বর তারিখে মিলান শহরে জন্মগ্রহণ করেন, তবে বাল্যকালেই সপরিবারে রোম নগরীতে গমন করেন। তিনি ১৮ বছর বয়সে প্রথম টেলিভিশনে কাজ শুরু করেন।.


title: আয়ারল্যান্ড ক্রিকেট দল

text: আয়ারল্যান্ড ক্রিকেট দল () ক্রিকেট দল হিসেবে আয়ারল্যান্ডের প্রতিনিধিত্ব করছে। রাজনৈতিক কারণে আইরিশ ক্রিকেট ইউনিয়ন ১৯৯৩ সালের পূর্ব পর্যন্ত আন্তর্জাতিক ক্রিকেট কাউন্সিলের অনুমোদন পায়নি। ২০০৭ সালে প্রথমবারের মতো বিশ্বকাপ ক্রিকেট প্রতিযোগিতায় খেলার যোগ্যতা অর্জন করে। আইরিশ ক্রিকেটের নিয়ন্ত্রক সংস্থা হিসেবে রয়েছে আইরিশ ক্রিকেট ইউনিয়ন। পেশাদার ক্রিকেটার এবং ক্রিকেট বিশ্বের অন্যত্র অবস্থানকারী খেলোয়াড়দের নিয়ে দলটি গঠিত হয়েছে। আইরিশ ক্রিকেট ইউনিয়নের স্থলাভিষিক্ত হয়েছে ক্রিকেট আয়ারল্যান্ড। ২০০৯ সাল থেকে তারা খেলোয়াড়দের সাথে চুক্তিতে আবদ্ধ হয়েছে। এছাড়াও, ২০১১ সালের বিশ্বকাপে অংশগ্রহণকারী ১৩ খেলোয়াড়কেও পূর্ণাঙ্গভাবে চুক্তিতে এনেছে সংস্থাটি।


title: আয়ারল্যান্ড ক্রিকেট দল

text: ১৮৫৫ সালে আইরিশ দল প্রথম খেলতে নামে। ২০০৬ সালে ইংল্যান্ডের বিরুদ্ধে একদিনের আন্তর্জাতিকে প্রথমবারের মতো অংশ নেয়। এ পর্যন্ত দলটি ৯৬ খেলায় অংশ নিয়ে ৪৪ জয়, ৪৪ পরাজয়, ৫ ফলাফলবিহীন এবং ৩টি খেলায় টাই করে।


title: আয়ারল্যান্ড ক্রিকেট দল

text: আইসিসি’র অন্যতম সহযোগী সদস্য দেশ হিসেবে রয়েছে আয়ারল্যান্ড। টেস্ট ক্রিকেটের পূর্বের দলীয় অবস্থানই সহযোগী সদস্য। আন্তর্মহাদেশীয় কাপ এবং বিশ্বকাপে আইরিশদের দূর্দান্ত সফলতার কারণে দলটি শীর্ষস্থানীয় সহযোগী সদস্য দেশের মর্যাদা পেয়েছে। বর্তমানে আয়ারল্যান্ড প্রথম বিভাগের অন্যতম দল হিসেবে একদিনের আন্তর্জাতিক এবং টি২০ আন্তর্জাতিকের মর্যাদাপ্রাপ্ত দল।


title: আয়ারল্যান্ড ক্রিকেট দল

text: আইসিসি ট্রফি, ইউরোপীয় ক্রিকেট চ্যাম্পিয়নশীপ এবং আইসিসি আন্তর্মহাদেশীয় কাপে অংশ নেয় আইরিশ দল। তন্মধ্যে ইউরোপীয় ক্রিকেট চ্যাম্পিয়নশীপ তিনবার জয় করে ও বর্তমান ইউরোপীয় চ্যাম্পিয়ন। ২০০৫ সাল থেকে এ পর্যন্ত আইসিসি আন্তর্মহাদেশীয় কাপ জয় করেছে তিনবার। ২০০৯ সাল পর্যন্ত ইংল্যান্ডের কাউন্টির ফ্রেন্ডস প্রভিডেন্ট ট্রফিতেও অংশ নিয়েছে তারা।


title: আয়ারল্যান্ড ক্রিকেট দল

text: আয়ারল্যান্ডের ক্রিকেটের ইতিহাসে উল্লেখযোগ্য দিক হচ্ছে ১৯২৮, ১৯৬৯ এবং ২০০৪ সালে ওয়েস্ট ইন্ডিজ সফর। ২০০৭ সালের বিশ্বকাপে পাকিস্তান, বাংলাদেশকে পরাভূত করার পাশাপাশি জিম্বাবুয়ের সাথে টাই করে দ্বিতীয় পর্বে উত্তীর্ণ হয়। এছাড়াও ২০১১ সালের বিশ্বকাপে ইংল্যান্ডকে পরাজিত করেছিল দলটি।


title: আয়ারল্যান্ড ক্রিকেট দল

text: আন্তর্জাতিক ক্রীড়াঙ্গনে দূর্দান্ত সাফল্যে উজ্জ্বীবিত হয়ে ক্রিকেট আয়ারল্যান্ড পূর্ণাঙ্গ সদস্য পদ লাভের জন্য আইসিসি বরাবরে আবেদন করেছে। তারা ২০০৮ সালের আইসিসি বিশ্ব টুয়েন্টি২০ বাছাইপর্ব এবং ২০০৯ সালের আইসিসি বিশ্বকাপ বাছাইপর্ব প্রতিযোগিতায় বিজয়ী হয়েছে। এছাড়াও ২০০৯, ২০১০ ও ২০১৪ সালের বিশ্ব টুয়েন্টি২০ প্রতিযোগিতাসহ ২০১১ সালের বিশ্বকাপ ক্রিকেটে অংশ নিয়েছে। পূর্ণাঙ্গ সদস্য হলে আয়ারল্যান্ড একদিনের আন্তর্জাতিকে অংশগ্রহণকারী দেশের মর্যাদা লাভসহ টেস্ট ক্রিকেট খেলতে পারবে।


title: আয়ারল্যান্ড ক্রিকেট দল

text: দলটি ২০১৩ সালের আইসিসি বিশ্ব টুয়েন্টি২০ বাছাই-পর্বে শীর্ষস্থান অধিকার করে। এরফলে তারা বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে আইরিশ দল জিম্বাবুয়ে, সংযুক্ত আরব আমিরাত ও নেদারল্যান্ডস ক্রিকেট দলের বিরুদ্ধে প্রতিদ্বন্দ্বিতা করে।


title: আয়ারল্যান্ড ক্রিকেট দল

text:
প্রথম খেলায় শক্তিশালী জিম্বাবুয়ের বিপক্ষে ৩ উইকেটে জয়ী হয়ে চমক দেখায়। ২১ মার্চ, ২০১৪ তারিখে সিলেটে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে প্রতিপক্ষ নেদারল্যান্ডসের বিপক্ষে ১৮৯ রানের সম্মানজনক স্কোর দাঁড় করালেও দলটি জয়লাভে সক্ষম হয়নি ও সুপার টেন পর্বে প্রবেশের পূর্বেই প্রতিযোগিতা থেকে দলকে বিদায় নিতে হয়।
ফেব্রুয়ারি, ২০১৫ সালে ক্রিকেট আয়ারল্যান্ড ২৪জন খেলোয়াড়ের সাথে চুক্তিতে আবদ্ধ হয়। নিম্নের তালিকায় ২৪জন খেলোয়াড়সহ গত ১২ মাসে অংশগ্রহণকারী ক্রিকেটারদের তালিকা তুলে ধরা হলো। পূর্ণাঙ্গকালীন খেলার জন্য ক্যাটেগরি এ, এবং খণ্ডকালীন হিসেবে ক্যাটেগরি বি ও সি রয়েছে। ইংল্যান্ডের কাউন্টি ক্রিকেট ক্লাবে অংশগ্রহণকারীদেরকে ক্যাটেগরি বি চুক্তিতে রাখা হয়েছে।


title: অ্যাস্টন অ্যাগার

text: অ্যাস্টন চার্লস অ্যাগার (; জন্ম: ১৪ অক্টোবর, ১৯৯৩) ভিক্টোরিয়ার মেলবোর্নে জন্মগ্রহণকারী অস্ট্রেলীয় ক্রিকেটার। বামহাতি অর্থোডক্স স্পিনার হিসেবেই অস্ট্রেলিয়া দলে তার অন্তর্ভুক্তি ঘটেছে। তবে, নিম্নসারির ব্যাটসম্যান হিসেবেও তার সুনাম রয়েছে। মূল দলে অন্তর্ভুক্ত না হয়েও ২০১৩ সালে ইংল্যান্ডে অনুষ্ঠিত অ্যাশেজ সিরিজের ১ম টেস্টে অভিষিক্ত হন অ্যাস্টন অ্যাগার।


title: অ্যাস্টন অ্যাগার

text: মেলবোর্নে জন্মগ্রহণকারী অ্যাগারের মা শ্রীলঙ্কার অধিবাসী; বাবা অস্ট্রেলীয়। অনূর্ধ্ব-১৭ ও অনূর্ধ্ব-১৯ পর্যায়ের ক্রিকেটে ভিক্টোরিয়ার পক্ষ হয়ে খেলেছেন। ২০১০-১১ মৌসুমে জাতীয় পর্যায়ে অনূর্ধ্ব-১৭ চ্যাম্পিয়নশীপে চমকপ্রদ সাফল্য লাভ করেন। এরপর সংযুক্ত আরব আমিরাতে অনুষ্ঠিত ওয়েস্ট ইন্ডিজ অনূর্ধ্ব-১৯ দলের বিপক্ষে খেলার জন্য মনোনীত হন। ১৭ বছর বয়সে অভিষিক্ত হয়ে অনূর্ধ্ব-১৯ পর্যায়ের ক্রিকেটে একটি টেস্ট এবং দশটি একদিনের আন্তর্জাতিকে অংশ নেন অ্যাগার। ২০১২ সালের আইসিসি অনূর্ধ্ব-১৯ ক্রিকেট বিশ্বকাপে অ্যাশটন টার্নারের পর দ্বিতীয় স্পিনার হিসেবে দলে ঠাঁই হয় তার। কিন্তু ঐ প্রতিযোগিতায় তিনি একটি খেলায়ও অংশ নিতে পারেননি।


title: অ্যাস্টন অ্যাগার

text: জুন, ২০১৩ সালে অস্ট্রেলিয়া এ দলের হয়ে ইংল্যান্ড, স্কটল্যান্ড ও আয়ারল্যান্ড সফরে যান। তার সঙ্গী ছিলেন পাকিস্তানী শরণার্থী ফাহাদ আহমেদ, যিনি জুলাই, ২০১৩ সালের শুরুতে অস্ট্রলিয়ার নাগরিকত্ব লাভ করেছেন, তাকে ২০১৩ সালের অ্যাশেজ সিরিজে দলের সদস্যের জন্য বিবেচনা করা হয়েছিল। নাথান লায়নের পর দলে দ্বিতীয় স্পিনারের জন্য একজনকে সফর থেকে নির্বাচনের ব্যবস্থা রাখা হয়েছিল। সফরে দারুণ সাফল্য লাভ করায় অ্যাগারকে ট্রেন্ট ব্রিজে অনুষ্ঠিত অ্যাশেজ সিরিজের ১ম টেস্টে অন্তর্ভুক্ত করে লায়নকে মাঠের বাইরে রাখা হয়। অভিষেককালীন তার বয়স ছিল ১৯ বছর ২৬৯ দিন, যা তাকে অস্ট্রেলিয়ার সর্বকনিষ্ঠ টেস্ট ক্রিকেটারদের তালিকায় দ্বাদশ স্থানে রাখে। এ তালিকায় প্রথম স্থানে রয়েছেন ১৯২৮-২৯ মৌসুমে ইংল্যান্ডের বিপক্ষে অভিষিক্ত হওয়া আর্চি জ্যাকসনের।


title: অ্যাস্টন অ্যাগার

text: অভিষেকে একাদশ ব্যাটসম্যান হিসেবে খেলতে নেমে টেস্ট ইতিহাসে প্রথম অর্ধ-শতক, ৯৮ রান করে বিশ্বরেকর্ড গড়েন। এছাড়াও, ফিলিপ হিউজের সাথে জুটি গড়ে দশম উইকেটে বিশ্বরেকর্ড সৃষ্টি করেন।


title: গলগন্ড

text:
গলগন্ড (; , struma) হল থাইরয়েড গ্রন্থির ফোলা যা ঘাড় বা স্বরযন্ত্রকে ফুলিয়ে দেয়। প্রকোপিত বায়ু, কফ ও মেদ গলায় অর্থাৎ গলদেশের বহির্ভাগে ছোট বা বড় যে স্থায়ী শোথ উৎপন্ন করে তাকে গলগন্ড বলে। এ শোথ আস্তে আস্তে বৃদ্ধি প্রাপ্ত হয়ে অন্ডকোষের ঝুলতে থাকে। এ রোগে তেমন কোন বেদনা থাকে না।
গলগন্ড ৩ প্রকারের হয়ে থাকেঃ ১) বাতজ গলগন্ড, ২) কফজ গলগন্ড এবং ৩) মেদজ গলগন্ড।


title: গলগন্ড

text: গলগন্ড হওয়ার বিভিন্ন কারণে হতে পারে। আয়ুর্বেদ মতে, বায়ু কুপিত হয় এমন দ্রব্য বেশি খাওয়া, কফ কুপিত হয় এমন দ্রব্য বেশি খাওয়া এবং মেদ কুপিত হয় এমন দ্রব্য বেশি খাওয়া। এছাড়া বাতজ গলগন্ডের কারণে, অনিয়মিত আহার বিহার; মলমূত্রের বেগ ধারণ; অতি রাত্রি জাগা। কফজ গলগন্ডের কারণে, অতি নিদ্রা; অলসতা; অতি মিষ্টি দ্রব্য সেবন। মেদজ গলগন্ডের কারণে, অতি আহার; অতি মধুর যুক্ত দ্রব্য সেবন; অতি নিদ্রা জন্য হয়ে থাকে।


title: গলগন্ড

text:
আধুনিক মতে, মূলত আয়োডিনের অভাবে হয়; বংশানুক্রমে হতে পারে; কোন কোন খাদ্য দ্রব্য যেমন বাঁধাকপি ব্যবহারের ফলে; যৌবনের শুরুতে স্ত্রীলোকের মধ্যে এ ব্যাধির আবির্ভাব হতে পারে।
আয়ুর্বেদ মতে, গলগন্ড অরুণ বর্ণ, কৃষ্ণ বর্ণ, কারও দেহের স্বাভাবিক বর্ণ বিশিষ্ট ও শীতল এবং তা চুলকাতে ইচ্ছা হয়; ভারযুক্ত, দুর্গন্ধযুক্ত ও বেদনাযুক্ত হয়; মুখ খুব বিরস থাকে; তালু ও গলদেশ কফলিপ্ত থাকে; গলার স্বরের অল্পতা জন্মায়।


title: গলগন্ড

text: বমন, রক্তমোক্ষণ, সামুদ্রিক দ্রব্য, কটু ও রুক্ষ দ্রব্য


title: গলগন্ড

text: কাঞ্চন, বরুন, অপরাজিতা, তিতলাউ, মুন্ডিরী এবং আয়োডিন যুক্ত লবণ।


title: গলগন্ড

text: অমৃতাদ্য- ২/৩ বার গলায় মর্দন করতে হবে। সিন্দুরাদি তৈল- আক্রান্ত স্থানে ২/৩ বার মালিশ করতে হবে। শ্রী মহালক্ষী বিলাস- ২৫০ এমজি ২বার মধু ও পানের রস সেব্য। শ্লেষ্মা শৈলেন্দ্র রস- ১২৫ এমজি ২বার আদার রস সেব্য।


title: গলগন্ড

text: লঘু দ্রব্য, নরম চাউলের ভাত, ডালের যূষ, রুটি, কটু ও রুক্ষ দ্রব্য।


title: গলগন্ড

text: গুরুপাক দ্রব্য, শীতলদ্রব্য, দুধ, দধি, ছানা, চিনি, পিঠা, অম্ল ও মধুর দ্রব্য।


title: স্বাদ

text: স্বাদ,আস্বাদন বা রাসন উপলব্ধি হলো পাঁচটি সনাতন অনুভূতির একটি। স্বাদ হলো এমন একটি সংবেদনশক্তি যা মুখের মধ্যে প্রবেশ করা কোন দ্রব্য সাথে স্বাদ কুঁড়ির রিসেপ্টরের রাসায়নিকভাবে বিক্রিয়ায় উত্পাদিত হয়।


title: স্বাদ

text: মানুষ স্বাদ কুঁড়ি নামের স্নায়বিক অঙ্গ বা রাসন ক্যালিকুলায়ের মাধ্যমে জিহ্বা উপরে ঘনীভূত স্বাদ উপলব্ধি করে। বিজ্ঞানীরা সাম্প্রতিককালে চর্বিকে স্বাদের তালিকায় ষষ্ঠ স্থান দিয়েছেন ৷


title: স্বাদ

text: পশ্চিমা বিশ্বে এরিস্টটলই প্রথম দাবি করেন যে সকল স্বাদই দুইটি মৌলিক স্বাদ মিষ্ট ও তিক্ত দিয়ে তৈরি।


title: স্বাদ

text: প্রাচীন ভারতীয় আয়ুর্বেদিক চিকিৎসা শাস্ত্র মতে স্বাদ হলো ৬টি: অম্ল, মধুর, তিক্ত, লবণ, কষায় এবং কটু।


title: স্বাদ

text: বিংশ শতাব্দীর শুরুর দিকে শরীর এবং মনো বৈজ্ঞানিকরা চারটি মৌলিক স্বাদ বিশ্বাস করতেন: মিষ্ট, টক, নোনতা এবং তিতা। তখনও পঞ্চম স্বাদ হিসেবে উমামি স্বীকৃত হয়নি, কিন্তু বর্তমানে অনেকেই এটিকে পঞ্চম স্বাদ হিসাবে স্বীকার করে।


title: স্বাদ

text: মিষ্টকে সাধারণত একটি তৃপ্তিকর সংবেদন হিসাবে গণ্য করা হয়। এটি চিনি এবং অন্যান্য কয়েকটি পদার্থের উপস্থিতিতে উত্পাদিত হয়। মিষ্টত্ব প্রায়ই অ্যালডিহাইড এবং কিটোন সাথে সংযুক্ত থাকে যা কার্বনাইল গ্রুপ ধারণ করে।


title: স্বাদ

text: টক একটি স্বাদ যাতে অম্লত্ব অনুভূত হয়। কোন বস্তুর টক স্বাদকে পরিমাপ করা হয় লঘু হাইড্রক্লোরিক এসিডের সাপেক্ষে, অম্ল সূচকে যার অবস্থান ১।


title: স্বাদ

text: সোডিয়াম আয়নের উপস্থিতি প্রাথমিকভাবে নোনতা স্বাদ উত্পাদিত স্বাদ হয়. ক্ষার ধাতুর অন্যান্য আয়নেও লবণ স্বাদ আছে, কিন্তু সোডিয়াম থেকে তা কম লবণাক্ত।


title: স্বাদ

text: তিক্ততা সবচেয়ে সংবেদনশীল স্বাদ এবং অনেকে এটাকে অনুপভোগ্য, উৎকট অথবা অসহনীয় উপলব্ধি করে। প্রচলিত তিক্ত খাবার এবং পানীয় হলো কফি, কুইনাইন, লেবুজাতীয় ফলের খোসা, চিরতা কান্ড, পাট শাক, বিয়ার ইত্যাদি।


title: স্বাদ

text: উমামি একটি ক্ষুধাবর্ধক স্বাদ এবং একে সুগন্ধী বা মাংসবৎ গন্ধযুক্ত স্বাদ হিসাবে উল্লেখ করা হয়। এই স্বাদ পনির এবং সয়া সসে পাওয়া যায়।


title: ইয়োইচিরো নাম্বু

text: ইয়োইচিরো নাম্বু (; 南部 陽一郎 Nambu Yōichirō; জন্ম: ১৮ই জানুয়ারি, ১৯২১; মৃত্যু: ৫ জুলাই,২০১৫।) একজন জাপানি-মার্কিন পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।


title: ইয়োইচিরো নাম্বু

text: নাম্বু ১৯২১ সালে জাপানের টোকিওতে জন্মগ্রহণ করেন। তিনি টোকিও বিশ্ববিদ্যালয় থেকে পদার্থবিজ্ঞানে ১৯৪২ সালে বিএসসি এবং ১৯৫২ সালে ডিএসসি ডিগ্রি অর্জন করেন। ১৯৪৯ সালে ওসাকা সিটি ইউনিভার্সিটিতে সহযোগী অধ্যাপক পদে নিয়োগ পান। ১৯৫৪ সালে শিকাগো বিশ্ববিদ্যালয় এ যোগদান করেন এবং ১৯৫৮ সালে অধ্যাপক পদে উন্নীত হন। ১৯৭৪ থেকে ১৯৭৭ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।


title: ২০১৩ পাকিস্তান ক্রিকেট দলের ওয়েস্ট ইন্ডিজ সফর

text: পাকিস্তান ক্রিকেট দল ১৪ জুলাই থেকে ২৮ জুলাই, ২০১৩ তারিখ পর্যন্ত ওয়েস্ট ইন্ডিজ সফরে ৫টি একদিনের আন্তর্জাতিক এবং ২টি টুয়েন্টি২০ আন্তর্জাতিক খেলায় অংশগ্রহণ করে। দুইটি টেস্ট ম্যাচ রাখা হলেও ভারত, শ্রীলঙ্কা এবং স্বাগতিক দলের অংশগ্রহণে ত্রি-দেশীয় সিরিজের জন্যে তা বাদ দেয়া হয়। ওয়েস্ট ইন্ডিজ ক্রিকেট বোর্ড সফর বাতিল করে আগস্টে অংশগ্রহণের জন্য পাকিস্তান ক্রিকেট বোর্ডকে অনুরোধ করলেও ভারত সফর এবং ২০১২ সালে স্থগিত জিম্বাবুয়ে সফর এতে প্রভাব বিস্তার করে।


text: প্রথম ওডিআইয়ে পাকিস্তানের স্পিনার ও অল-রাউন্ডার শহীদ আফ্রিদি মাত্র ১২ রানে ৭ উইকেট লাভ করে নিজস্ব সেরা বোলিং করেন। এ বোলিংয়ের ফলে তিনি একদিনের ক্রিকেটের ইতিহাসে দ্বিতীয় সেরা বোলিং করার মর্যাদা লাভ করেন।


title: প্রভিডেন্স স্টেডিয়াম

text: প্রভিডেন্স স্টেডিয়াম () গায়ানার একটি ক্রীড়া স্টেডিয়াম। স্টেডিয়ামটি বোর্দা’র পরিবর্তে দেশটির জাতীয় স্টেডিয়ামের মর্যাদা পেয়েছে। ২০০৭ সালের মার্চ-এপ্রিল মাসে অনুষ্ঠিত বিশ্বকাপ ক্রিকেটের সুপার এইট পর্বের খেলা আয়োজনের উদ্দেশ্যে এ স্টেডিয়াম নির্মিত হয়েছে। ২৮ মার্চ থেকে ৯ এপ্রিল, ২০০৭ তারিখের মধ্যে এখানে ৬টি খেলা অনুষ্ঠিত হয়। উল্লেখযোগ্য ঘটনা হিসেবে শ্রীলঙ্কা এবং দক্ষিণ আফ্রিকার মধ্যে অনুষ্ঠিত খেলায় ফাস্ট বোলার লাসিথ মালিঙ্গা আন্তর্জাতিক ক্রিকেটের ইতিহাসে প্রথম বোলার হিসেবে হ্যাট্রিকসহ একাধারে চার উইকেট লাভ করেছিলেন। ক্রিকেট খেলা আয়োজনের উদ্দেশ্যে নির্মিত হলেও এখানে বহু-ক্রীড়া আয়োজনেরও ব্যবস্থা রাখা হয়েছে।


title: প্রভিডেন্স স্টেডিয়াম

text: ভারত সরকারের অর্থায়ণে গায়ানা সরকার স্টেডিয়ামটি নির্মাণ কার্য পরিচালনা করে। সিআরএন আর্কিটেক্টস এন্ড ইঞ্জিনিয়ার্সের নকশাকার সি.আর. নারায়ণ রাও এবং শাপুরজি পালোনজি গ্রুপ এর অবকাঠামো তৈরীর দায়িত্ব নেয়। ২০০৫ সালের বন্যার ফলে অবকাঠামো তৈরীতে দেরী হয়। মে, ২০০৫ সালে এর নির্মাণ কার্য শুরু হয়। প্রাক্কলিত ব্যয় ধার্য্য করা হয় $২৫ মিলিয়ন মার্কিন ডলারে।


title: প্রভিডেন্স স্টেডিয়াম

text: স্টেডিয়ামে পনের হাজার দর্শক ধারণের ক্ষমতা রয়েছে। এরফলে এটি গায়ানায় সর্ববৃহৎ স্টেডিয়ামের মর্যাদা পেয়েছে। বর্তমানে এটি বোর্দা’র পরিবর্তে টেস্ট ক্রিকেট আয়োজন করে থাকে। স্টেডিয়াম কমপ্লেক্সে বিপণী বিতান এবং বিলাসবহুল অ্যাপার্টমেন্ট রয়েছে। স্টেডিয়ামের কাছেই রয়েছে প্রিন্সেস ইন্টারন্যাশনাল হোটেল।


title: হলুদ সাংবাদিকতা

text: হলুদ সাংবাদিকতা বলতে উদ্দেশ্য প্রণোদিতভাবে ভিত্তিহীন রোমাঞ্চকর সংবাদ পরিবেশন বা উপস্থাপনকে বোঝায়। এ ধরনের সাংবাতিকতায় ভালমত গবেষণা বা খোঁজ-খবর না করেই দৃষ্টিগ্রাহী ও নজরকাড়া শিরোনাম দিয়ে সংবাদ পরিবেশন করা হয়। হলুদ সাংবাদিকতার মূল উদ্দেশ্য হল সাংবাদিকতার রীতিনীতি না মেনে যেভাবেই হোক পত্রিকার কাটতি বাড়ানো বা টেলিভিশন চ্যানেলের দর্শকসংখ্যা বাড়ানো। অর্থাৎ হলুদ সাংবাদিকতা মানেই ভিত্তিহীন সংবাদ পরিবেশন, দৃষ্টি আকৰ্ষণকারী শিরোনাম ব্যবহার করা, সাধারণ ঘটনাকে একটি সাংঘাতিক ঘটনা বলে প্ৰতিষ্ঠা করার চেষ্টা করা, কেলেংকারির খবর গুরুত্ব সহকারে প্ৰচার করা, অহেতুক চমক সৃষ্টি ইত্যাদি।


title: হলুদ সাংবাদিকতা

text: ফ্র্যাঙ্ক লুথার মট হলুদ সাংবাদিকতার পাঁচটি বৈশিষ্ট্য তুলে ধরেছেন:হলুদ সাংবাদিকতার জন্ম হয়েছিল সাংবাদিকতা জগতের অন্যতম দুই ব্যক্তিত্ব যুক্তরাষ্ট্রের জোসেফ পুলিৎজার আর উইলিয়াম রুডলফ হার্স্টের মধ্যে পেশাগত প্রতিযোগিতার ফল হিসেবে। এই দুই সম্পাদক তাদের নিজ নিজ পত্রিকার ব্যবসায়িক স্বার্থে একে অপরের অপেক্ষাকৃত যোগ্য সাংবাদিক হিসেবে প্রতিষ্ঠিত কর্মচারীদের অধিক বেতনে নিজেদের প্রতিষ্ঠানে নিয়ে আসার প্রতিযোগিতায় লিপ্ত হয়েছিলেন। এক পর্যায়ে ব্যক্তিগত কেলেংকারির চাঞ্চল্যকর খবর ছেপে তারা পত্রিকার কাটতি বাড়ানোর চেষ্টা করেন। পুলিৎজারের নিউ ইয়র্ক ওয়ার্ল্ড ও হার্স্টের নিউ ইয়র্ক জার্নালের মধ্যে পরস্পর প্রতিযোগিতা এমন এক অরুচিকর পর্যায়ে পৌঁছে যায় যে, সংবাদের বস্তুনিষ্ঠতার পরিবর্তে পত্রিকার বাহ্যিক চাকচিক্য আর পাঠকদের উত্তেজনা দানই তাদের নিকট মুখ্য হয়ে দাঁড়ায়।


title: শ্বেতী রোগ

text: শ্বেতী রোগ সাধারণত শরীরের কোনো বিশেষ স্থানের ত্বকের রং উৎপাদনকারী কোষ বা মেলানোসাইট রোগাক্রান্ত হলে বা সংখ্যায় কমে গেলে অথবা মরে গেলে মেলানিন নামক ত্বকের রঞ্জক (রং) তৈরি বন্ধ হয়ে যায় এবং ওই নির্দিষ্ট স্থানে সাদা দাগ পড়ে।


title: শ্বেতী রোগ

text:
শ্বেতী রোগের চিকিৎসা সময়সাপেক্ষ, পুরোপুরি না-ও সারতে পারে। দেহের লোমশ অংশের চিকিৎসা অনেকটাই সফল হয়। কিন্তু যেসব জায়গায় লোম থাকে না, যেমন আঙুল, ঠোঁট ইত্যাদির চিকিৎসা দীর্ঘমেয়াদি হতে পারে। অনেক সময় নিজে থেকেই সেরে যেতে পারে। সাধারণত কোনো ল্যাবরেটরি পরীক্ষা ছাড়া শুধু রোগের লক্ষণ দেখেই এই রোগ নির্ণয় করা হয়। কিন্তু বেশির ভাগ ক্ষেত্রেই দীর্ঘমেয়াদি চিকিৎসা প্রয়োজন। চিকিৎসকের পরামর্শ অনুযায়ী মলম, থেরাপি ব্যবহার করা হয়। প্রয়োজনে ত্বক প্রতিস্থাপন করা যায়। তবে সব রোগীর জন্য সব চিকিৎসা পদ্ধতি একরকম ফল দেয় না। রোগীর বয়স, রোগের স্থান এবং ব্যাপ্তিভেদে চিকিৎসা পদ্ধতি বাছাই করা হয়।
দুই বৎসর বা তার বেশি সময় ধরে যেসব ক্ষেত্রে সাদা দাগ স্থির থাকে বা নতুন দাগ আবির্ভাব হয় না অথবা ওষুধ এবং ফটোথেরাপিতে কাজ হয় না, সে ক্ষেত্রে কসমেটিক সার্জারি করা যায়। বিভিন্ন রকমের সার্জিক্যাল চিকিৎসা আছে-


title: শ্বেতী রোগ

text: ২৬ জুন বিশ্ব ভিটিলিগো দিবস হিসেবে পালন করা হয়। প্রয়াত পপ সম্রাট মাইকেল জ্যাকসনও এ রোগে আক্রান্ত ছিলেন, এবং তার প্রয়াণ দিবসে এই দিবসের নাম করণ করা হয়েছে।


title: সৌলফ্লাই

text:
সৌলফ্লাই মার্কিন যুক্তরাষ্ট্র অ্যারিজোনা ভিত্তিক মার্কিন মেটালব্যান্ড গানের দল। শুরুর দিকে তাঁদের গানের মূল কথা ছিল আধ্যাত্মিকতা ও ধর্মীয় বিশ্বাস। তবে পরের দিকে সেখানে যুক্ত হয়েছে যুদ্ধ, আগ্রাসন, নির্যাতন, ক্রোধ, ঘৃণাসহ এমন নানা বিষয়। ম্যাক্স ক্যাভালেরা ছিলেন সেপলতুরা দলের অন্যতম সদস্য। ১৯৯৬ সালে তিনি বিখ্যাত সেই থ্রাশ মেটাল দল ব্যক্তিগত কিছু কারণে ত্যাগ করে পরবর্তী সময়ে গড়ে তোলেন সোলফ্লাই। তাঁদের টি অ্যালবামের মধ্যে ছয়টি বিলবোর্ড শীর্ষ ২০০-এর মধ্যে অবস্থানের মধ্য দিয়েই বের হয়েছিল। তাঁদের আট নাম্বার অ্যালবামটি এনস্লেইভড ২০১২ সালের ১৩ মার্চ বের হয়।
সৌলফ্লাই গানের ধারায় উঠে আসে মেটালের বহুমাত্রিক ঘরানার সঙ্গে ব্রাজিলের আদিবাসীদের সংগীতের অনন্য মিশ্রণ।


title: সৌলফ্লাই

text: দলটির দলনেতা ম্যাক্স ক্যাভালেরা তাঁর নিজের মতো করে একটি মেটাল দল গঠন করেন। তিনি তাঁর সঙ্গে গিটারিস্ট হিসেবে জ্যাকসন ব্যান্ডেইরা, বেইজিস্ট হিসেবে মারসেলো চেলো ডায়াস এবং ড্রামার হিসেবে রয় মেয়োরগাকে নিয়েছিলেন। মেটাল গানের সঙ্গে আধ্যাত্মিকতার যোগাযোগ ঘটানোর লক্ষ্যেই তাঁরা গান শুরু করেন। তাই তাঁদের দলের নাম দিলেন সোলফ্লাই। সোলফ্লাইয়ের প্রথম অ্যালবাম থেকেই তাঁরা বহু অতিথিশিল্পীকে তাঁদের গানে কাজ করার আমন্ত্রণ জানিয়েছেন।


title: সৌলফ্লাই

text: তারা মূলত মেটালের মধ্যে ন্যু মেটাল, থ্রাশ মেটাল, গ্রুভ মেটাল ও ডেথ মেটাল নিয়ে কাজ করে।


title: ২০১৩ ভারত ক্রিকেট দলের জিম্বাবুয়ে সফর

text: ভারত ক্রিকেট দল ২৪ জুলাই থেকে ৩ আগস্ট, ২০১৩ তারিখ পর্যন্ত জিম্বাবুয়ে সফর করে। সফরে ৫টি একদিনের আন্তর্জাতিক খেলায় ভারত ৫টি ম্যাচেই জয়ী হয়।


title: ২০১৩ ভারত ক্রিকেট দলের জিম্বাবুয়ে সফর

text: প্রথম ৩টি একদিনের আন্তর্জাতিক ম্যাচ হারারে স্পোর্টস ক্লাব, হারারে এবং শেষ ২টি একদিনের আন্তর্জাতিক ম্যাচ কুইন্স স্পোর্টস ক্লাব, বুলাওয়ে অনুষ্ঠিত হয়।


title: চন্দ্রিমা উদ্যান

text: জিয়া উদ্যান বা চন্দ্রিমা উদ্যান বাংলাদেশের রাজধানী ঢাকা শহরের প্রাণকেন্দ্র সংসদ ভবনের পাশে অবস্থিত। শহীদ রাষ্ট্রপতি জিয়াউর রহমানের সমাধি এখানে অবস্থিত। সমাধিকে কেন্দ্র করে এখানে মাজার কমপ্লেক্স প্রতিষ্ঠা করা হয়। প্রতিদিন অসংখ্য দর্শনার্থী এই মাজার দেখতে আসেন। শহরের দক্ষিণ-পশ্চিমাঞ্চলের প্রাতঃভ্রমণকারীদের জন্য এটি একটি উত্তম স্থান। ঢাকা শহরের উদ্যানগুলির মধ্যে এটি অন্যতম গুরুত্বপূর্ণ একটি উদ্যান।


title: চন্দ্রিমা উদ্যান

text: প্রথম দিকে এই উদ্যানের নামকরণ করা হয়েছিল ""চন্দ্রিমা উদ্যান""। এই নামকরণের প্রেক্ষাপট নিয়ে কিছু মতামতও পাওয়া যায়। কারো কারো মতে, এখানে চন্দ্রিমা নামে একজনের বাড়ি ছিল, সেখান থেকেই এই নামের উৎপত্তি। আবার কারো কারো মতে, দক্ষিণপাশে অর্ধচন্দ্রাকৃতির ক্রিসেন্ট লেকের সাথে মিল রেখে রাষ্ট্রপতি এরশাদ এর নাম "চন্দ্রিমা উদ্যান" রেখেছিলেন। দীর্ঘদিন একে গবাদিপশুর খামার, খাস জমি এবং চাষাবাদ জমি হিসেবে ব্যবহার করা হয়েছে। ১৯৮১ সালে এই স্থানে মরহুম রাষ্ট্রপতি জিয়াউর রহমানকে সমাধিস্থ করা হয় এবং এলাকাটিকে পরিষ্কার করে দর্শণার্থীদের জন্য মনোরম স্থান হিসেবে গড়ে তোলা হয়। পরবর্তী সময়ে মরহুম জিয়াউর রহমানের স্ত্রী বেগম খালেদা জিয়া বাংলাদেশের প্রধানমন্ত্রী নির্বাচিত হওয়ার পর চন্দ্রিমা উদ্যানের নাম পরিবর্তন করে একে জিয়া উদ্যান নামকরণ করেন। ১৯৯৬ সালে ক্ষমতায় এসে আওয়ামী লীগ সরকার জিয়া উদ্যানের নাম পরিবর্তন করে আবার চন্দ্রিমা উদ্যান করেছিল। পরে বিএনপি ক্ষমতায় এসে সেটার নাম পরিবর্তন করে জিয়া উদ্যান নাম করে। বর্তমানে আওয়ামী লীগ সরকার আবার নাম পরিবর্তন করে "চন্দ্রিমা উদ্যান" রেখেছে। এখন এই স্থানটি কারো কাছে "চন্দ্রিমা উদ্যান" আবার কারো কাছে "জিয়া উদ্যান" নামে পরিচিত।


title: চন্দ্রিমা উদ্যান

text: জিয়া উদ্যানটি শেরে বাংলানগরের কেন্দ্রস্থলে অবস্থিত। জিয়া উদ্যানের দক্ষিণে জাতীয় সংসদ ভবন, উত্তরে বঙ্গবন্ধু আন্তর্জাতিক সম্মেলন কেন্দ্র ও বাণিজ্যমেলার মাঠ, পশ্চিমে গণভবন এবং পুর্বে "তেজগাঁও পুরানো বিমানবন্দর" অবস্থিত। এটির অবস্থান । এ উদ্যানটি ৭৪ একর জায়গা জুড়ে অবস্থিত।


title: চন্দ্রিমা উদ্যান

text: জিয়া উদ্যান ও শহীদ জিয়ার সমাধি কমপ্লেক্স দেশের একটি দৃষ্টিনন্দন স্থাপনা। প্রতিদিন ঢাকা মহানগরীসহ দেশের বিভিন্ন প্রান্ত থেকে হাজার হাজার মানুষ আসেন এই সমাধি কমপ্লেক্স ও উদ্যান দেখার জন্য। উদ্যানে ভ্রমণ করে হাজার হাজার মানুষ। জিয়া উদ্যানে শহীদ জিয়ার সমাধি কমপ্লেক্স নির্মাণ শুরু হয় ২০০২ সালের ডিসেম্বর মাসে। ৭৪ একর জমির বিশাল সবুজ শ্যামলিমায় এর অবস্থান। গৃহায়ণ ও গণপূর্ত মন্ত্রণালয় ওই প্রকল্প বাস্তবায়ন করে। সমাধির পুর্ব ও পশ্চিমে রয়েছে ক্যান্টিন, দক্ষিণে ঝুলন্ত সেতু, উত্তরে মেমোরিয়াল হল ও মসজিদ।


title: চন্দ্রিমা উদ্যান

text: জিয়াউর রহমানের সমাধির দক্ষিণ পাশে ক্রিসেন্ট লেক অবস্থিত। এটি বাঁকা চাঁদের মত দেখতে বিধায় ক্রিসেন্ট লেক নাম রাখা হয়েছে। এটির দক্ষিণ পাশে চমৎকার করে সিঁঁড়ি তৈরি করা হয়েছে ও দর্শণার্থীদের বসার স্থান করা হয়েছে চারপাশজুড়ে। ভিতরে প্রবেশের জন্য লেকের মাঝখান দিয়ে তৈরি হয়েছে মনোরম সেতু। ক্রিসেন্ট লেকের মাঝে ঝুলন্ত সেতুর দুই পাশে দুটি ফোয়ারা রয়েছে। সন্ধ্যার পর ফোয়ারাগুলো চালু করা হলে এক নয়নাভিরাম দৃশ্যের অবতারণা ঘটে।


title: চন্দ্রিমা উদ্যান

text: শহীদ জিয়ার সমাধিতে যাওয়ার জন্য ক্রিসেন্ট লেকের ওপর নির্মাণ করা হয়েছে ঝুলন্ত সেতু। নয়নাভিরাম ওই প্রকল্প বাস্তবায়নে ব্যয় হয়েছিল ৩৫ কোটি টাকা। জাতীয় সংসদের স্থপতি লুই আই ক্যানের মাস্টারপ্ল্যান নকশার সঙ্গে সামঞ্জস্য রেখে জিয়া উদ্যানের আধুনিকায়ন করা হয়েছিল। কাজের সময় প্রাধান্য দেয়া হয়েছিল নৈসর্গিক সৌন্দর্যের বিস্তৃতিকে। ২০০৪ সালের ৭ই নভেম্বর ব্রিজটি উদ্বোধন করেন তৎকালীন রাষ্ট্রপতি অধ্যাপক ড: ইয়াজউদ্দিন আহম্মেদ ও প্রধানমন্ত্রী বেগম খালেদা জিয়া। বাঁকা চাঁদ লেক বা ক্রিসেন্ট লেকের ওপর স্থাপিত হয়েছে এই সাসপেন্ডেড ব্রিজটি। এই সেতু সংসদ ভবনের উত্তর পাশ থেকে সমাধি পর্যন্ত জায়গাটিকে দিয়েছে বাড়তি সৌন্দর্য। অর্ধচন্দ্রাকৃতির সেতুটি বিশেষত্ব হল বিশেষভাবে স্টিল হ্যাঙ্গারের ওপর তৈরি হয়েছে। দাঁড়িয়ে আছে সিঙ্গেল আরসিসি আর্চের ওপর। হ্যাঙ্গার পাইপ দিয়ে বিশেষ কৌশলে চাপিয়ে দেয়া হয়েছে ব্রিজের ওজন। আর্চটি ত্রিমাত্রিক কনক্রিট দিয়ে তৈরি। বিদেশিরা এটা করে থাকেন স্টিল দিয়ে। সেতুর পাটাতন বা ডেকে বসানো হয়েছে আধুনিক উন্নত মানের গ্লাস।


title: চন্দ্রিমা উদ্যান

text: বিদেশ থেকে আমদানি করা ওই গ্লাসের নাম টেম্পারড গ্লাস। এর পুরুত্ব ৩১ মিলিমিটার। মাঝে ভিপিএফ দিয়ে দু’টি গ্লাস পরস্পরের সঙ্গে সংযুক্ত। হট ডিডপ গ্যালভানাইজিং স্টিল ফ্রেমের ওপর টেম্পারড গ্লাস বসানো। সেতুর কম্পন মাত্রা ৫ হার্জ, লাইভ লোড ১৪০ পিসিআই এবং ব্রিজের ওজন ১২০ টন। আর ব্রিজটি ওজন সইতে পারে ২০০ টনেরও বেশি। ব্রিজটির রেলিং তৈরি করা হয়েছে অ্যাসেস স্টেইনলেস স্টিল দিয়ে। মাঝে আছে স্টিলের চিকন ক্যাবল। সেতুর নিচে স্থাপন করা হয়েছে ৩০টি বিশেষ ধরনের লাইট। পাটাতন থেকে রঙিন আলোর বিচ্ছুরণ সেতু পথটিকে আলোকময় রাস্তায় পরিণত করে। ঝুলন্ত সেতুর পশ্চিম ও পূর্ব পাশে বসানো হয়েছে বেশ কয়েকটি বড় বড় ফোয়ারা। উপরের দিকে ধাবমান ফোয়ারার পানি আর সেতুর আর্চ মিলে চতুর্মাত্রিক আবহ সৃষ্টি করে এখানে আগতদের মনে। সেতুর গোড়ার দিকে মাটির নিচ থেকে নেমে এসেছে রঙিন পানির ঝর্ণা। সেতুর ওপরে মাঝখানে রয়েছে কৌণিক রঙিন আলোর বিচ্ছুরণ। দেশের প্রতিটি অন্ধকার কোণায় আলো ছড়িয়ে দেওয়াই এর মূল থিম।


title: চন্দ্রিমা উদ্যান

text: তৎকালীন রাষ্ট্রপতি ও বিএনপির প্রতিষ্ঠাতা জিয়াউর রহমান ১৯৮১ সালের ৩০শে মে ভোর রাতে চট্টগ্রাম সার্কিট হাউসে শহীদ হন। পরদিন তাঁর লাশ চট্টগ্রাম শহর থেকে ১৭ মাইল দূরে রাঙ্গুনিয়া ইঞ্জিনিয়ারিং কলেজের পাশে পাহাড়ের ঢালুতে দাফন করা হয়। সেখান থেকে ১লা জুন জিয়াউর রহমানের লাশ ঢাকায় নিয়ে আসা হয়। "মানিক মিয়া এভিনিউতে" ওই সময় স্মরণকালের বৃহত্তম জানাজা শেষে তৎকালীন চন্দ্রিমা উদ্যানে তাঁর লাশ দাফন করা হয়েছিল, যা পরবর্তী সময়ে জিয়া উদ্যান হিসেবে নামকরণ করা হয়।


title: চন্দ্রিমা উদ্যান

text:
শহীদ রাষ্ট্রপতি জিয়াউর রহমানের মূল সমাধির নকশা করেছিলেন প্রয়াত স্থপতি রাজিউল আহসান। সংসদ ভবনের সঙ্গে একই সরল রেখায় এর অবস্থান। সমগ্র উদ্যানের রাস্তা, অন্যান্য অবকাঠামো বিন্যস্ত হয়েছে এই সমাধির কেন্দ্র থেকেই। সমাধির পূূর্ব ও পশ্চিমে রয়েছে ক্যন্টিন, দক্ষিণে ঝুলন্ত সেতু, উত্তরে মেমোরিয়াল হল ও মসজিদ। সমাধিকে ঘিরে সাদা মার্বেল পাথরে তৈরি হয়েছে ৩৬ ফুট ব্যাসের বেদি। মূল কবর এবং বেদির মাঝে বসানো হয়েছে কালো রংয়ের ট্রান্সপারেন্ট পাথর। বৃত্তাকার বেদির বাইরে চারপাশে মার্বেল পাথরে বসানো চত্বর। সমাধির ওপরে স্থাপন করা হয়েছে স্টিল ও গ্লাসের তৈরি স্বপ্নিল চাঁদোয়া ছাউনি যা ভূমি থেকে ৩৭ ফুট উচ্চতায় রয়েছে।সমাধির চারপাশের কনক্রিটের দেয়ালে সংযোজিত হয়েছে ট্রান্সপারেট ফেয়ার ফেস। যাকে বলা হয় "ফেয়ার ফেস কনক্রিট ব্লক"। বাইরের কনক্রিটের দেয়ালের ওপর হেলান দিয়ে আছে সবুজ ঘাসের সুশোভিত চত্বর। সমাধিতে প্রবেশের রাস্তা রয়েছে চারটি। উদ্যানের সুবিন্যস্ত রাস্তাগুলো আপন গন্তব্যে চলে গেছে এই চার রাস্তার উৎস থেকে। সব মিলিয়ে সমাধির অভ্যন্তরীণ আয়তন হচ্ছে ১৪ হাজার ৪০০ বর্গফুট।
সংসদ ভবনের উত্তর পাশের প্রধান ফটক থেকে একই সরল রেখায় ঝুলন্ত সেতু, সমাধির ছাউনির চূড়া এবং মসজিদের মিনারের কেন্দ্র। উদ্যানের উত্তর পাশে নির্মিতব্য দ্বিতল ভবনের উপর রয়েছে মসজিদ। ওই ভবনে রয়েছে বিশ্রামের জায়গা। নিচে আর্কাইভ ও গবেষণাগার, পাঠাগার ও ১০০ জন ধারণ ক্ষমতার একটি সেমিনার হল। এটি ২০০৬ সালের ১৯শে মার্চ উদ্বোধন করেন তৎকালীন গণপূর্ত মন্ত্রী মির্জা আব্বাস। কিন্তু এখন পর্যন্ত এটার কাজ সম্পূর্ণ হয়নি।


title: চন্দ্রিমা উদ্যান

text: জিয়া উদ্যানের পূর্ব ও পশ্চিম চত্বরে রয়েছে দু’টি সুশোভিত বাগান। তাতে রয়েছে বিভিন্ন রকমের ফুল আর পাতা বাহারের সমাহার। লাগানো হয়েছে দেশি-বিদেশি সবুজ ঘাস ও গাছগাছালি। বাগানে রয়েছে নানা প্রজাতির গাছ। এর মাঝে উল্লেখযোগ্য গাছগুলো হচ্ছে, পাম গাছ, ঝাউ গাছ, আকাশিয়া গাছ, আম গাছ, কাঁঁঠাল গাছ, বকুল গাছ, ক্যাক্টাস , জারুল, খরখরিয়া, সাইকাস পাম, অ্যারাবিয়ান জেসমিন, কৃষ্ণচূড়া, আমলকি, হরিতকী, নিম, মেহগনি সহ নানা প্রকারের কড়ই ইত্যাদি।


title: চন্দ্রিমা উদ্যান

text: বাগানের মধ্যে রয়েছে খোলা চত্বর, যা ওপেন থিয়েটার বা পথ নাটকের জন্য একটি আদর্শ স্থান। পূর্ব ও পশ্চিম অক্ষ বরাবর সুদৃশ্য দু’টি ল্যান্ডস্কেপের মাধ্যমে করা হয়েছে এই খোলা চত্বর। উদ্যানে যারা প্রাত্যহিক ভ্রমণ, বিশ্রাম বা সমাধি জিয়ারতের জন্য আসেন তাদের জন্য রাস্তাগুলো তৈরি রয়েছে আলাদাভাবে। এখানে টয়লেট, বিশ্রামাগার, ফাস্টফুডের দোকান, বসে বিশ্রাম নেয়ার জন্য চমৎকার সব বেঞ্চ রয়েছে। বসার স্থানগুলোয় সাদা পাথর বসানো হয়েছে। রোদ-বৃষ্টিতে দর্শনার্থীদের জন্য তৈরি হয়েছে ছাউনি। সমাধি কমপ্লেক্সে রাখা হয়েছে অত্যাধুনিক সিসিটিভি ক্যামেরা। কম্পিউটারের মাধ্যমে নিয়ন্ত্রণ করা যায় পুরো এলাকার নিরাপত্তা ও সাউন্ড সিস্টেম। রাস্তায় লাইট পোস্টের সঙ্গে রয়েছে গোপন সাউন্ড বক্স, যা এখানে আসা দর্শণার্থীদের জন্য এক নতুন চমক। বিভিন্ন সময় বক্সগুলোতে বাজানো হয় কোরআন তেলাওয়াত, দেশাত্মবোধক গান ইত্যাদি। এ ধরনের সাউন্ড বক্স সেতু ও সমাধির চারপাশেও সংযোজন করা হয়েছে।


title: চন্দ্রিমা উদ্যান

text: শহীদ জিয়ার সমাধির পূর্ব ও পশ্চিম পাশের উদ্যানের ভেতরে আছে দু’টি পুকুর। এ দু’টি পুকুরকে সংস্কার করে দর্শনীয় করার জন্য শানবাঁধানো ঘাট করা হয়েছে। আগেই পুকুরের মাঝখান দিয়ে সেতু নির্মাণের পরিকল্পনা ছিল। ওই সময় প্রকৌশলীরা এগুলো অর্নামেন্টাল ব্রিজ বা অলঙ্কারিক সেতু হিসেবে আখ্যায়িত করেন। প্রকৌশলীরা ওই সময় পুকুরগুলোকে ইলিপস বা ডিম্বাকৃতির রূপ দেয়ার চেষ্টা করেন। যদিও শেষ পর্যন্ত পুকুরের ওপরের সেতুগুলো নির্মাণ কাজ সম্পন্ন হয়নি।